hidoyat.uz – “Мовароуннаҳр” нашриётининг сайти - Пайғамбаримиз (соллаллоҳу алайҳи ва саллам)нинг кийимлари, уй жиҳозлари ва от-уловлари\nПайғамбаримиз (соллаллоҳу алайҳи ва саллам)нинг кийимлари, уй жиҳозлари ва от-уловлари\nКўп сонли муштарийларимизнинг талаб ва истакларини инобатга олиб, қуйида Пайғамбаримиз Муҳаммад (алайҳиссалом)нинг либослари ва уй жиҳозлари ҳамда от-уловлари ҳақида маълумот берамиз.\nПайғамбаримиз Муҳаммад (соллаллоҳу алайҳи ва саллам) ўзларидан иккита йўл-йўл устки кийим, яманий шалвар, битта кўйлак, яна бир оқ пахта кўйлак, яманий яктак, қора кийим, оқ кийим, уч-тўртта бош кийим ва битта чакмон қолдирдилар.\nХалтачалари бор эди, унда ойна, фил суягидан ясалган тароқ, қайчи ва мисвоклари турарди.\nИчига хурмо пўстлоғи тиқилган тўшаклари бўлган. Уч жойидан кумуш билан ямалган косалари ва бошқа яна бир косалари бор эди. У Райён деб аталарди. Яна бошқаси Муғис деб аталарди. Бундан ташқари, шиша косалари ва хурмо ёғочидан қилинган косалари ҳам бўлган. Мисдан ясалган тоғораларида хина ва катам (қора хина) тайёрланиб, иситмалари чиққанида бошларига қўярдилар. Содира номли теридан ясалган сув ичадиган кичик идишлари ҳамда шиша идишлари бўлган. Сариқ мисдан ясалган чўмиладиган тоғора ва Ғарро деб аталадиган ёғоч лаганлари бор эди. Фитр садақасини ўлчайдиган соъ (2,750 л) ва мудд (0,687 л) идишлари бор эди. Шолчалари бор эди. Кумуш узуклари бор эди, унга “Муҳаммад Расул Аллоҳ” деб ўйиб ёзилган эди. Нажоший иккита оддий маҳси ҳадя қилган эди. У зот ўша маҳсиларни кийиб юрар эдилар.\nРасули акрам (соллаллоҳу алайҳи ва саллам)нинг кунда киядиган кийимларидан ташқари фақат жума куни киядиган алоҳида иккита кийимлари ва битта қўлрўмолчалари ҳам бор эди.\nУ зотнинг яшил шойи чакмонлари, ридо ва чопонлари ҳам бор эди.\nУ зотнинг тахминан ўнта отлари бўлган:\nСакб (йўрға) – уни Уҳуд жангида минган эдилар. Пешонаси қашқа, оёқларида ҳам оқи бор бўлиб, садоқатли эди.\nМуртажиз (чиройли кишнайдиган). Хузайма ибн Собит ушбу отнинг шундайлигига гувоҳлик берган эди.\nЛизоз (ёлдор, ёли чиройли). Бу отни Миср подшоҳи Муқавқис совға қилиб юборган эди.\nЛаҳиф (гўштдор ва катта). Бу отни Рабиъа ибн Абу Баро ҳадя қилган.\nЗариб (матонатлик). Бу отни Фарва ибн Амр Жузомий берган эди.\nВард (атиргул). Бу отни Тамим Дорий совға қилган.\nБулардан ташқари, Мирвоҳ (шамолдай еладиган), Сабҳа (тез сузадиган) ва Баҳр (денгиз) номли отлари бўлган. Баҳрни Яман савдогарларидан сотиб олган эдилар.\nЯна Мандуб, Нажиб, Яъсуб ва Сирҳон номли отлари ҳам бор эди.\nРасулуллоҳ (соллаллоҳу алайҳи ва саллам)нинг бир неча хачирлари ҳам бўлган. Улардан Муқавқис совға қилган хачир Исломда илк минилган хачирлардандир. У “Дулдул” деб номланган. Расули акрам (соллаллоҳу алайҳи ва саллам) вафотларидан кейин у жуда қариб қолиб, тишлари тўкилиб кетди. Саҳобалар унга арпани туйиб, янчиб берар эдилар. Айлийя номли хачирни эса Айла подшоҳи совға қилганди. Яна бир хачир Давматул Жандалдан келтирилган эди. “Физза” (кумуш) номли хачирлари бор эди. Яна Фарва Жузомий совға қилган оқ рангли хачирлари бор эди.\nПайғамбаримиз Муҳаммад (соллаллоҳу алайҳи ва саллам)нинг Уфайр ва Яъфур деб номланадиган эшаклари ҳам бор эди.\nМуҳаммад ибн Аббос Ҳасанийнинг “Мухтасар сийрат” асаридан\n307 марта ўқилган.


АҚШ ва Россия энг кўп қурол-аслаҳа экспорт қилувчи давлатлар сафида\n22 январ 2021, Тошкент вақти: 05:12\nАҚШда ишлаб чиқарилган ер-ҳаво Patriot ракета системаси.\nТинчлик масалалари бўйича Стокгольм халқаро тадқиқот институти (SIPRI) АҚШ дунёдаги энг кўп қурол-аслаҳа экспорт қилувчи давлат эканлигини, иккинчи ўринда эса Россия эканлигини маълум қилди.\n11 марта куни эълон қилинган ҳисоботга кўра, қурол-аслаҳа экспорти кўлами бўйича АҚШ ва бошқа давлатлар ўртасидаги тафовут 2014-18 йилларда янада кенгайган. Хусусан, АҚШнинг глобал қурол-аслаҳа экспортидаги ҳиссаси аввалги беш йилликка қиёслаганда 6 фоизга ошиб, 36 фоизга етган.\nSIPRIнинг Қурол-аслаҳа ҳамда ҳарбий харажатлари бўлими директори Од Флюран:\n- АҚШ ўзининг етакчи қурол-аслаҳа экспортчиси мақомини янада мустаҳкамлади. Кейинги беш йил ичида АҚШ камида 98 давлатга қурол-аслаҳа экспорт қилди. Элтиб берилган қурол-аслаҳа орасида ҳарбий учоқлар, қисқа масофага учувчи қанотли ва баллистик ракеталар ҳамда бошқарилувчи бомбалар каби мураккаб техникалар бор, - деди.\nҲисоботда, шунингдек, икки етакчи қурол экспортчиси бўлмиш АҚШ ва Россия ўртасидаги тафовут тобора кенгайиб бораётгани эътироф этилган.\n“АҚШнинг 2014-18 йиллардаги қурол-аслаҳа экспорти Россияникидан 75 фоизга кўп бўлди. 2009-13 йилларда бу кўрсаткич атиги 12 фоизни ташкил қилган эди”, дейилади ҳисоботда.


Ўзбекистонлик талабалар учун Россия ОТМларидаги квоталар сони кўпайтирилади — Sof.uz\nЎзбекистонлик талабалар учун Россия ОТМларидаги квоталар сони кўпайтирилади\n23.12 07:54 188 Ўзбекистон\nЎзбекистонлик талабалар учун Россия олий таълим муассасаларида квоталар сонини ошириш устида икки мамлакат расмийлари иш олиб бормоқда. Бу ҳақда Россиянинг Ўзбекистондаги элчиси Владимир Тюрденев маълум қилди, деб ёзмоқда «Янги Ўзбекистон».\n«Бўлиб ўтган саралаш кампаниясида Ўзбекистон учун ҳукумат квотасининг 228 та ўринига 4 мингдан ортиқ номзод ариза топширган, бу эса квотани ошириш зарурлигидан далолат беради. Биз бу йўналишда тегишли ишларни амалга оширяпмиз», — деди Тюрденев Тошкентда бўлиб ўтган матбуот анжуманида.\nШунингдек, Тюрденев Россия ОТМларининг Ўзбекистондаги филиаллари тармоғини изчил кенгайтириш масаласига ҳам эътибор қаратди. Хусусан, яқинда Тошкентда Герсен номидаги Россия давлат педагогика университети филиали ва Россия халқлар дўстлиги университети (РУДН) ваколатхонаси очилди.\nЭлчи РУДН Ўзбекистон ва Россия ҳукуматлари ўртасидаги келишувга асосан мигрантларни ўқитиш учун қўшимча умумтаълим дастурларини олиб бораётганини қайд этиб ўтган.


Тўлов-контракт нархи кескин оширилди, эътирозлар бўлди, аммо ўзгариш бўлмади - Ayol.uz\nТўлов-контракт нархи кескин оширилди, эъ...\nFeruza 19.09.2018 21:18 504 01\nЎзА «Тўлов-контракт оширилди, эътирозлар бўлди, аммо ўзгариш бўлмади» номли мақолани эълон қилди. Ушбу мақолани тўлиғича эътиборингизга ҳавола қиламиз.\nМуҳайё Набиева: таълим тизими пуллик бўларкан ривожланишда тўсиқлар кўпаяверади. Тўғри, бизнинг юртимизда бойлар кўп, лекин оддий халқ, уларнинг фарзандлари, моддий жиҳатдан ўқиш контрактини кўтаролмайдиган одамлар нима қилсин...\nГулноз Ходжаева: биринчидан, олий таълим муассасаларининг моддий-техник аҳволи ачинарли аҳволда. Иккинчидан, стипендия олиб ўқиётган талабалар билан бирга стипендия олмасдан ўқиётганлар ҳам бор. Булар махсус сиртқи, кундузги сиртқи ва 2-мутахассислик талабалари. Уларнинг ҳам контрактлари 33 фоизгача оширилди. Бу йил ўтган йилгига қараганда қабул квоталари сони ҳар бир олий таълимга камида 750 дан этиб белгиланди. Булар ҳам контракт асосида ўқийди. Кечирасиз-у, шунча пулни олий таълимнинг ўзига сарфласа...\nУчинчидан олий таълимда ҳали ҳам порахўрлик, сифатсиз таълим, эскича қоғозбозлик, конспект ва ҳоказолар давом этиб ётибди. Нима учун биз шунча контракт тўлашимиз керак? Мен олий таълимдаги ўқитувчилардан сифатли таълим беришини талаб қилганимда, бепарвогина «Репититорга бор», деди. Мен ўзимни сифатли таълим олмаяпман, деб ҳисоблайман.\nАввало, педагогнинг ўз касбини суиистеъмол қилишга, таълим жараёнига эътиборсизлик билан ёндашишга ҳаққи йўқ. Қолаверса, чуқурроқ билим бериш ўрнига талабага репититорга боришни таклиф қилиши, бу ўзининг саводсизигини тан олиш билан баробар эмасми? Шундай педагоглар таълим тизимида ишлашга муносибми? Меҳнат қилиб фарзандини зиёли қилишга уринаётган халқимизга нисбатан хиёнат эмасми бу? Текинга ойлик олиш ҳисобланмайдими?\nБу унинг орзулари синиши, келажакка бўлган ишончини ўлдирмайдими? Келгуси йилни куцинми? Рақобат бунданда кўпроқ бўлади-ку. Қолаверса, имтиёз, турли имконияти борлар грантни эгалласа яна контрактга тушиб турибди-да.\nЮртимизда ўз оилавий иқтисодини тиклаб олганлар кўпчиликни ташкил этаётгани ҳақиқат. Аммо ҳаммада ҳам бундай имконият йўқ. Имконияти етганлар мактабгача таълим муассасалари, умумтаълим мактаблари, коллеж ёки лицейда ўқиётган фарзандларини репититорга беради. Чунки ўз касбини суиистеъмол қилиб, чуқур таълим бериш ўрнига моддий манфаат учун ўқувчиларни қўшимча дарсга боришга мажбур этаётган педагоглар ҳам бор.\nФанга қизиққан, аммо қўшимча дарсларга бора олмаётган ўғил-қизларимиз олий таълим масканларига ўқишга борганида ҳам муаммоларга дуч келиши аниқ. Бу каби муаммолар бугун фақат олий таълим билан боғлиқ эмаслигини кўрсатмоқда. Унинг туб илдизи яна бирламчи таълим масканлари билан боғлиқ. Шундай экан контракт борасида қарор қабул қилинаётганда шу жиҳатлар эътиборга олинса яхши бўларди.


Лотин ёзувидаги узбек Алифбоси - uForum.uz\nЛотин ёзувидаги узбек Алифбоси\n22.11.2015 16:25 #1\nСалом форумдошлар, бу темани очишимга сабаб кеча укамни углини кулидаги Алифбо китоби кулимга тушиб колди Унги укишига ёрдам бераётим бир купол хатога кузим тушди . Нимага неча йиллардан бери хеч ким шунга ахамият бермайди?\nЛотин ёзувини ариал шрифтида Алифбо китоби нашр килинган , лекин ариал шрифтида катта и (I) ва кичик л (l) бир куринишга эга бу ерда унча шрифни ариалга узгартиролмадим лекин компьютерда ариал шриттида манашу икки харфни ёзиб курингизлар фарки бормикан?\nБу болаларни канчалик чалгитишини бир уйлаб куриш керак.\n22.11.2015 21:17 #2\nЛотин ёзувини ариал шрифтида Алифбо китоби нашр килинган , лекин ариал шрифтида катта и (I) ва кичик л (l) бир куринишга эга\nМана, нормалнику, ё мани ариалим бошкачамикин?\n22.11.2015 21:22 #3\nАнвар, айтдиларку Абдусалим, "ай" харфининг каттаси ва "эл"нинг кичкинаси деб\n22.11.2015 21:37 #4\nЭътибор бермаган эканман.\nМен хам хозир куриб чикдим Алифбени, тугри, иккови бир хил куринишда.\n22.11.2015 22:00 #5\nШунинг учун Times New Roman ёки бошка шрифтдан фойдаланиш керак....


«Менинг ҳаётимда китобнинг ўрни» - Inja san'at\n«Менинг ҳаётимда китобнинг ўрни»\nЗангиота туманидаги 42- умумтаълим мактабида турли синф ўқувчилари иштирокида «Менинг ҳаётимда китобнинг ўрни» номли давра суҳбати бўлиб ўтди. Тадбирда мактабнинг ижодкор ва китобхон ўқувчилари фаол иштирок этиб, китобхонлик ва китоб мутолааси бўйича мамлакатимизда амалга оширилаётган ислоҳотлар ҳақида маълумотларга эга бўлишди. Шунингдек, мактабнинг Ижодий-маданий масалалар бўйича тарғиботчиси Р. Бобожоновнинг «Изтироб шивири» китобининг тақдимоти ҳам ўтказилди.\nШунингдек, мактабда ўқувчиларнинг сифатли билим олиши, тарбияланиши учун барча шароитлар яратилган. Бинобарин, «5 ташаббус» тўгараги ташкил қилингани ҳам ўқувчиларнинг касб ўрганишида дастуриамал бўлиб хизмат қилмоқда.\nТўгарак фаолиятидан лавҳалар\nЗангиота туманидаги 42- умумтаълим мактаби кутубхоначиси\n42 мактабКитоб мутолаасиКитобхонлик\n«Байроқ – мустақиллик ва ҳурлик рамзидир»\n«Дунёни гўзаллик қутқаради»


Англия 2022 йилги жаҳон чемпионатини қабул қилишга тайёрлигини маълум қилди\n20:05 / 12.06.2015\nБуюк Британиянинг маданият, ОАВ ва спорт ишлари бўйича янги бош котиби Жон Уиттингдэйл Буюк Британия парламентининг қуйи палатаси йиғилишидаги нутқи давомида агар Қатар 2022 йилги жаҳон чемпионатини ўтказиш ҳуқуқидан маҳрум этилса, ушбу чемпионатни Англия ўтказишга тайёрлигини маълум қилди. Бу ҳақда BBC телеканали хабар бермоқда.\nАйни пайтда Швейцария бош прокуратураси 2018 ва 2022 йиллардаги жаҳон чемпионати мезбонларини танлашда қоидабузарликларга йўл қўйилгани ҳолатини тергов қилмоқда. Англия 2018 йилги жаҳон чемпионатини ўтказиш учун даъвогарлик қилган эди, бироқ бу ҳуқуқни Россияга бой берган. Аввалроқ Англия Футбол уюшмаси ижрочи директори Мартин Гленн Англия 2018 ва 2022 йиллардаги жаҳон чемпионатларини ўтказишга даъвогарлик қилиш ниятида эмаслигини маълум қилганди.\nФИФА аудити жаҳон чемпионати мезбонларини танлаш сайловларида қоидабузарлик ҳолатини аниқламади.\n2022 йилги жаҳон чемпионати Қатарда ёзги пайт жуда иссиқ келиши сабабли илк бор тарихда июнь-июль ойларида эмас, балки ноябрь-декабрда ўтказилиши белгиланган эди.


Гвардиола “МС”га қайси дарвозабонни олиб келмоқчи? » Скачать музыку бесплатно новинки музыки 2016-2017\nКомментариев: 0 Просмотров: 467 Дата: 11-02-2016, 20:32 “Манчестер Сити”нинг янги бош мураббийи Хосеп Гвардиола ёзда “шаҳарликлар”га янги дарвозабон олиб келмоқчи. Испаниялик мутахассис “Манчестер Сити”да иш бошлайдиган бўлса, “Интер”дан Самир Хандановични “шаҳарликлар” сафига таклиф қилмоқчи. Ханданович ёзда “Интер”дан кетиши мумкин. Агар “Интер” Чемпионлар лигасига йўлланма олмаса, фаолиятини АПЛда давом эттириши кутилмоқда. - деб хабар бермоқда Stadion.uz нашри.


ПРЕСС КЛУБ УЙЧИДА – uychinoma.uz\nЖорий йилда туманимизда 44 та умумий ўрта таълим мактабини 2812 нафар йигит-қиз тамомлади. Улардан 107 нафари олтин, 22 нафари кумуш медалга сазовор бўлди. Собиқ битирувчилардан 1960 нафари олий таълимда ўқиш истагини билдирган.\nТуман маданият марказида Ўзбекистон Республикаси Ёшлар ишлари агентлиги туман бўлими ҳамкорлигида вилоятимиздаги олий ўқув юртларининг ректорлари ҳамда қабул комиссияси масъуллари иштирокида пресс клуб ташкил этилди. Уни туман ҳокими Муҳаммадзокир Маматхонов очди ва пресс клуб фаолиятига муваффақиятлар тилади.\nПресс клуб давомида олий таълимда ўқиш истагини билдирган туманимиз ёшлари ўзларини қизиқтирган кўплаб саволларга жавоб олдилар.\nТадбир ниҳоясида 6-мактабнинг битирувчиси, республика фан олимпиадаси иштирокчиси Маржона Рустамжоновага туман ҳокимлигининг «Ташаккурнома»си ва эсдалик совғаси ҳамда мактабларни олтин медалга тамомлаган ёшлардан 30 нафарига медаллар тантанали тарзда топширилди.


2021 йил 26 апрел куни ИИВҚашқадарё академик лицейида Ўзбекистон халқ шоири Муҳаммад Юсуфнинг 67 йиллиги муносабати билан тадбир ташкил этилди. Тадбирда она тили ва адабиёт фани ўқитувчиси М.Эралова сўзга чиқиб, шоирнинг ҳаёти ва ижоди ҳақида ўқувчиларга маълумот бериб ўтди. Лицейнинг иқтидорли, ижодкор ўқувчилари ижросида М.Юсуфнинг шеърларидан намуналар айтиб ўтилди. Шоир ижодидан куй ва қушиқлар ижро этилди. Тадбир иштирокчиларда зўр қизиқиш уйғотиб, хушкайфият бахш этди. Шу куни академик лицей ахборот кутубхонасида 20-01 гуруҳ ўқувчилари ўртасида “Улуғимсан Ватаним” номли мушоира ўтказилди. Ўқувчилар шоирнинг шеърларидан айтишди. М.Юсуфнинг шеърлари самимийлиги, омманинг руҳига яқин бўлганлиги учун ҳам китобхонларнинг кўнгил мулкига айланди. Мушоира доирасида шоирнинг ҳаёти ва фаолиятига оид фото ва китоблар кўргазмаси ҳам уюштирилди. — IIVQashqadaryo-AL.uz\n2021 йил 26 апрел куни ИИВҚашқадарё академик лицейида Ўзбекистон халқ шоири Муҳаммад Юсуфнинг 67 йиллиги муносабати билан тадбир ташкил этилди. Тадбирда она тили ва адабиёт фани ўқитувчиси М.Эралова сўзга чиқиб, шоирнинг ҳаёти ва ижоди ҳақида ўқувчиларга маълумот бериб ўтди. Лицейнинг иқтидорли, ижодкор ўқувчилари ижросида М.Юсуфнинг шеърларидан намуналар айтиб ўтилди. Шоир ижодидан куй ва қушиқлар ижро этилди. Тадбир иштирокчиларда зўр қизиқиш уйғотиб, хушкайфият бахш этди. Шу куни академик лицей ахборот кутубхонасида 20-01 гуруҳ ўқувчилари ўртасида “Улуғимсан Ватаним” номли мушоира ўтказилди. Ўқувчилар шоирнинг шеърларидан айтишди. М.Юсуфнинг шеърлари самимийлиги, омманинг руҳига яқин бўлганлиги учун ҳам китобхонларнинг кўнгил мулкига айланди. Мушоира доирасида шоирнинг ҳаёти ва фаолиятига оид фото ва китоблар кўргазмаси ҳам уюштирилди.\nНаписано авторомBaratov Komil\t 28.04.2021 24.03.2022\nНаписано авторомBaratov Komil 28.04.2021 24.03.2022 Написано вSo'nggi yangiliklar\n23 апрель куни Ички ишлар вазирлиги Қашқадарё академик лицейининг 2–3 курс ўқувчиларидан Ички ишлар вазирлиги академиясига мақсадли тайёрлаш ва иккинчи вариант сифатида бошқа олий таълим муассасаларига йўналтириш мақсадида Ўзбекистон Республикаси Вазирлар Маҳкамаси ҳузуридаги Давлат тест маркази билан ҳамкорликда 3 та мажбурий ва 2 та асосий фанлардан диагностик тест ўтказилди. Ушбу диагностик тестни ўтказишдан мақсад ўқувчиларда эгаллаган билимлари бўйича билим, кўникма ва малака ҳосил қилиш ҳамда ҳақиқий тест синовларига кириш учун руҳий психологик тайёргарлик кўришларига эришишдан иборат тест жараёни қаттиқ назорат остида олиб борилди. Ушбу тест назорати лицей ўқувчиларининг пухта билим эгаллашга бўлган қизиқишларини янада оширди ва масъулиятлироқ бўлишга ундади. Директорнинг ўқув ишлари бўйича ўринбосари\tА.Файзуллаев\nБугун, Қашқадарё вилояти ички ишлар органларида хизмат қилиб вафот этган ходимларининг хотираси ёдга олинди.


22:58 / 07.11.2017\nБугун, 7 ноябрь куни “Ўзэкспомарказ”да “Made in Uzbekistan” Ўзбекистон иқтисодиётининг ютуқлари кўргазмасига старт берилди. Тадбир “Ўзэкспомарказ” МКК томонидан тегишли вазирликлар ва қўмиталар қўллаб-қувватлови билан ташкил этилди. Қуйида Кun.uz мухбирининг махсус фоторепортажини томоша қилишингиз мумкин.\nКўргазма бўлимларга ажратилган бўлиб, уларда 220 дан ортиқ маҳаллий корхона вакиллари 10 мингдан зиёд турдаги тайёр товарлар ва бошқа маҳсулотларни намойиш этмоқда. Улар орасида автомобиль саноати, енгил саноат, энергетика, электротехника, қурилиш, кимё, тоғ-металлургия, чарм, фармацевтика, озиқ-овқат, молиявий муассасалар, телекоммуникация ва ахборот технологиялари, халқ истеъмоли товарлари, мебель саноати, таълим ва бошқалар йўналишдаги маҳсулотлар бор.\nКўргазма 7, 8, 9 ноябрь кунлари ўтказилади.\nЎзэкспомарказ Made in Uzbekistan\n“Made in Uzbekistan”: Хорижни лол қолдирган халқ табобатига саёҳат (фото)


Тожикистонда коррупцияга қарши коалиция тузилади\nДушанбеда хорижлик меҳмонлар, ҳукумат идоралари ҳамда нодавлат ташкилотлар вакиллари иштирокида Тожикистонда коррупцияга қарши кураш мавзуида халқаро анжуман ўтказилди.\nАнжуман иштирокчилари мамлакатда коррупцияга қарши кураш самарали бўлиши учун давлат идоралари ва нодавлат ташкилотларнинг ўзаро яқин ҳамкорлиги зарур, деган хулосага келди.\n“Агар биз давлат идоралари, нодавлат ташкилотлар ва жамоатчилик вакиллари иштирокида коалиция тузмасак, порахўрликка қарши курашиб бўлмайди”,- деди Тожикистон Коррупция ва иқтисодий жиноятларга қарши кураш агентлиги вакили Акбар Абдулло.\nАнжуманда Европа, жумладан, Болтиқбўйи давлатларининг коррупцияга қарши кураш идоралари вакиллари ҳам иштирок этди.\nЛитва вакили Янда Петревич матбуот ва сўз эркинлиги ҳамда давлат идораларида шаффофлик таъминланмас экан, жамиятда коррупцияга қарши курашиб бўлмаслигини таъкидлади.\n“Бизда коррупцияга қарши кураш дастурларида жамоатчилик вакиллари билан бир қаторда матбуот ходимлари, журналистлар ҳам фаол қатнашади. Журналистлар ошкор этган фактлар ишимизга жуда катта ёрдам беради”,- деди Янда Петревич.\nТаҳлилчилар ҳукумат томонидан матбуоти бўғиб қўйилган, аҳолисининг аксар қисми қашшоқ ва коррупцияга қарши курашувчилар идоралар фаолияти очиқ бўлмаган Тожикистонда бу иллатга қарши курашиш мақсадида тузиладиган коалиция ҳам муваффақиятли ишлай олмаслигини билдирмоқда.\nБундан бир ярим йил илгари Тожикистонда Коррупция ва иқтисодий жиноятларга қарши кураш агентлиги ташкил этилган эди. Яқинда мазкур идоранинг тўрт ходими порахўрлик айби билан қўлга олингани хабар қилинди.


“Сўғдиёна-W” янги бош мураббий ва кот-д'ивуарлик легионер билан шартнома имзолади\nБиласиз, айни пайтда пандемия сабабли аёллар жамоалари ўртасидаги мамлакат чемпионатида қисқа танаффус юзага келган.\nБу орада жамоалар ўз сафини кучайтириш ишларини ҳам бошлаб юборишди. Жумладан, Жиззахнинг “Сўғдиёна-W” клубида янги бош мураббий иш бошлади. Илгари 2018-2019 йилларда мазкур клубга устозлик қилган Шерали Бобоқулов яна жиззахлик футболчи қизларни шуғуллантирадиган бўлди. Клуб 1 йил давомида мураббийлик фаолиятида танаффус қилган Шерали Бобоқулов билан шартнома имзолади.\nҚолаверса, жиззахликлар сафига янги легионер футболчи келиб қўшилди. Кот д'ивуарлик 27 ёшли ярим ҳимоячи Периале Росачерне Эпсе Доҳ “Сўғдиёна-W” шарафини ҳимоя қиладиган бўлди. Aёллар жамоалари ўртасидаги миллий чемпионатимизда хорижлик футболчилар кам эканини инобатга олсак, мазкур футболчининг ўйини мухлисларда қизиқиш уйғотса ажаб эмас.


Жазоир пойтахтига саёҳат. Эътиборингизни тортадиган 5 маскан | Azon.uz - Ахборот-таҳлилий портал\n478 23:05 08.08.2019\nЖазоир – шу ном билан аталувчи мамлакатнинг энг катта шаҳарларидан биридир. Шаҳар маркази бўйлаб фаранг усулубида барпо қилинган кенг кўчалар ва иншоотлар, уларга туташиб кетган тарихий ва миллий кўчалар, ЮНЕСКО бутунжаҳон меросига киритилган масканлар – буларнинг барчасини Жазоир қалъаси орқали томоша қилишингиз мумкин.\nЖазоир ўтмиш ва замонавий давр орасига қоришиб кетган. Минг йиллар аввал энг биринчи одамлар келиб ўрнашишни бошлаган бўлса, бугунга келиб бу шаҳар 3,5 миллиондан зиёд аҳолига эга мегаполисга айланган. Мавжуд метро тизими шаҳар бўйлаб ҳаракатланишни анча осонлаштиради.\nАркнинг юқори қисмидан кўриниши\nАйни дамда пойтахт Жазоирда хитойлик ишчилар томонидан кўплаб қурилиш ишлари олиб бориляпти, шунинг учун хитойларни учратиб қолсангиз, ҳайрон бўлманг. Халқаро аэропорт терминали, дунёдаги энг баланд масжидлардан бири (минораларининг баланлиги 265 метрга етади) ва миллион китобни ўзида жамлаган кутубхона қурилишида хитойликлар қатнашмоқда. Метро тизимида катта кенгайтириш ишлари ҳам хитойликлар амалга ошираётган лойиҳалардан биридир.\nПойтахтда ушбу 8 ишни қилишни унутманг!\nАрк бўйлаб сайр қилинг\nАрк атрофидаги кичик кўчалардан бири\nКичик шинам кўчалар\nДенгизнинг Арк томондан кўриниши\nXVI-XVIII асрларда Ўртаер денгизига қаратиб қурилган Жазоир Арки бир пайтлар адирлар бўйлаб ястаниб ётган чалкаш кўчалардан иборат бўлиб, шаҳарни ўз деворлари билан ўраб, ҳимоя қилиб турган. Бугунги кунда бу жой Жазоирнинг тарихий ва маданий юрагидир. Кўплаб рассомлар ва ҳунармандларнинг устахоналари ана шу ерда жойлашган.\nСайр қилишни режалаштирсангиз, гид хизматидан фойдаланиш вақтингиз мазмунли ўтишига ва тарихдан баҳраманд бўлишингизга анча ёрдам беради. Шунингдек, кузатувчи гид сизга Жазоирни энг чиройли нуқтадан кўриш имконини берувчи жойларга бошлаб боради. Арк ҳудуди ЮНЕСКОнинг бутунжаҳон мероси рўйхатига 1992 йилда киритилган.\nБутун кунингизни кўчаларни сайр қилиш биллан ўтказишингиз ҳам мумкин.\nАркнинг юқори нуқтасидан кўриниш\nБу ерга енг яқин метро стансияси: Шаҳидлар майдони\nШаҳидлар майдонига ташриф\nШаҳидлар майдони меъморий ёдгорлиги пойтахтнинг диққатга сазовор нуқталаридан бири ҳисобланади. У Францияга қарши 1954-1962 йилларда олиб борилган озодлик ҳаракатларида ҳалок бўлган жазоирликлар хотираси учун барпо қилинган. Бу уруш 1,5 миллионга яқин инсонни ҳаётдан олиб кетган (француз тарихчилари эса ҳар икки томондан жами 400 минг ўлганини айтади).\n1982 йилда бунёд этилган, баландлиги 92 метр бўлган меъморий обидани пойтахт Жазоирнинг деярли барча нуқтасидан кузатиш мумкин.\nШаҳидлар майдони ёдгорлиги\nМеъморий обида ичида жойлашган музейда уруш билан боғлиқ жуда кўп экспонатлар мавжуд, уларда французларнинг уруш пайтида озодлик ҳаракати иштирокчиларини қай тарзда азоблагани акс эттирилган.\nШаҳидлар хотираси майдони шундоққина Ҳамма ботаник боғи ва Миллий санъат музейидан юқорироқда жойлашган (Le Musse National Des Beaux-Arts).\nШаҳидлар майдонига олиб чиқувчи осма йўл\nЯқин метро бекати: Jardin d’Essais\n3. Ботаника боғида ҳордиқ чиқаринг\nБотаника боғининг умумий кўриниши\nМиллий санъат музейи ва Шаҳидлар майдонининг Ботаника боғидан кўриниши\nҚуёш кунни қиздиришни бошлаган маҳал кўнглингиз ҳордиқ чиқаришни истаса, Ботаника боғи айнан сиз боришингиз бўлган маскан.\n1832 йилда ташкил этилган Ботаника боғи бугунги кунда 58 гектар майдонни эгаллаган, бу ерда 1200 хил ўсимликлар парваришланади.\n4. Президент саройи (PALAIS DES RAIS)\nПрезидент саройи ичкаридан кўриниши\nҚуйи Аркнинг сўнгги сақланиб қолган қисмидаги тарихий бинолардан бири бўлган бу сарой шундоққина соҳил бўйида жойлашган. Тарихи 1750 бориб тақалувчи мазкур ёдгорлик 3 та сарой ва 6 та хонадан иборат.\nСарой биноси санъат ва маданият маркази сифатида фойланилгани боис йил давомида бу ерда кўргазмаларга гувоҳ бўлишингиз мумкин.\n5. “Кетчоу” масжиди\n“Кетчоу” масжиди 1612 йилда, усмонийлар даврида қурилган бўлиб, французлар томонидан 1845 йилда черковга ўзгартирилган эди. Бироқ Жазоир ўз мустақиллиги қўлга киритгандан сўнг, 1962 йил яна масжидга айлантирилди.\n“Кетчоу” масжиди шаҳар марказида, айнан Аркнинг зиналари бошланадиган муҳим нуқтада жойлашган бўлиб, бугунги кунда Жазоирдаги энг яхши сақланган тарихий ёдгорлик сифатида эътироф этилган.\nЖазоирга саёҳатимиз ҳали давом этади...\nМақолалар Жазоир саёҳат\nЖазоирда президент сайлови санаси белгиланди\n173 14:40 16.09.2019\nЖазоирда норозилик намойишлари 20 ҳафтадан бери давом этяпти\n442 08:35 08.07.2019\n301 11:00 03.06.2019\n440 11:30 27.05.2019\nЖазоирликлар яна намойишга чиқди\n419 10:40 18.05.2019


Режиссёр Сарвар Каримов отасининг коронавирусдан вафот этганини маълум қилди – Газета.uz\nРежиссёр Сарвар Каримов отасининг коронавирусдан вафот этганини маълум қилди\n«Расмий статистикага ишонманг, ўзингизни ва яқинларингизни асранг». Кинорежиссёр Сарвар Каримов коронавирусга чалинган отасининг вафот этганини маълум қилди. Уни бир ҳафта давомида «тез ёрдам»га жойлаштира олишмаган. Ҳозирда бутун оиласи уйда COVID-19 дан даволанмоқда.\nLotinchada 18 июл 2020, 00:11 Коронавирус Жамият\nКинорежиссёр Сарвар Каримов 63 ёшга кирган отасининг коронавирус инфекциясидан вафот этганини маълум қилди.\n«Бугун дадам қазо қилдилар. Коронавирусдан. Лекин ташҳис қўйилмади. Бир ҳафта уйда даволадик. 103 га телефон қилсак, беморнинг иситмаси бўлса келолмаймиз дейишди. Уларни ҳам тушунаман, на дориси бор, на ҳимоя воситаси. Расмий статистикага ишонманг, ўзингиз ва яқинларингизни асранг», — деб ёзди режиссёр Twitter саҳифасида.\nСарвар Каримов («Сеҳрли қалпоқча», «Сариқ девни миниб», «Сарвиқомат дилбарим» ва бошқа фильмлар режиссёри) оиласининг ҳафта давомида тез ёрдам чақиришга ҳаракат қилганини таъкидлади.\n«Давлатга ишонманг. Расмийларнинг барча гапи ёлғон. Ишонч рақамларига телефон қилиб тушиб бўлмайди, тушсангиз ҳам бошқа номерни бериб юборади. Биз дадамизга бир ҳафта „скорый“ чақиролмадик. Охири [инфекция] ўлкаларига ўтиб кетиб, жонлари узилди. 63 ёшда эдилар. 10 кун аввал соппа соғ эдилар», — деб ёзди у.\nСарвар Каримов ҳозирда бутун оиласи коронавирусга чалинганини маълум қилди.\n«Бу гапларни ёзишимдан мақсад — давлат ёрдамидан умидингизни узинг. Кўчага чиқманг, айниқса катталарни эҳтиёт қилинг. Ҳозир бутун оиламиз COVID-19 га чалинган (расмий). Ўзимизни ўзимиз даволаяпмиз, чунки бошқа илож йўқ. Дуо қилинглар, тузалиб кетайлик. Аллоҳ шифо берсин ҳаммамизга», — деб ёзди режиссёр.\n«Газета.uz» 3 115


Президент Қашқадарё сафари давомида МДҲ доирасидаги энг йирик мега-лойиҳалардан бирини бориб кўрди\n19:23 / 24.02.2017\nЎзбекистон президенти Шавкат Мирзиёев Қашқадарё вилоятига сафари давомида 24 февраль куни «Шўртан газ-кимё мажмуасининг тозаланган метани негизида синтетик суюқ ёқилғи (GTL) ишлаб чиқаришни ташкил этиш» ва «Шўртан газ-кимё мажмуасининг ишлаб чиқариш қувватларини кенгайтириш» лойиҳалари билан танишди. Бу ҳақда ЎзА хабар берди.\n«Шўртан газ-кимё мажмуасининг тозаланган метан негизида синтетик суюқ ёқилғи (GTL) ишлаб чиқаришни ташкил этиш» лойиҳаси газ-кимё саноати йўналишида дунёнинг илғор технологик ечимларини ўзида акс эттирган. Ушбу лойиҳа МДҲ доирасидаги энг йирик мега-лойиҳалардан биридир.\nЛойиҳа «Ўзбекнефтегаз» компанияси таъсислигида амалга оширилади.\nЛойиҳа доирасида йилига 3,6 миллиард метр куб табиий газни қайта ишлаш орқали 1,5 миллион тонна юқори сифатли «Евро-5» талабларига жавоб берадиган синтетик ёқилғи ишлаб чиқарилади. Шундан 743 минг тоннаси дизель ёқилғиси, 311 минг тоннаси авиакеросин, 431 минг тоннаси нафта ва 21 минг тоннаси суюлтирилган газни ташкил этади.\nЯнги завод ишга туширилиши натижасида иқтисодиётнинг реал тармоқларини ривожлантириш, мамлакатимизнинг транзит салоҳиятини янада ошириш, шунингдек, нефть маҳсулотларига бўлган эҳтиёжнинг асосий қисмини қаноатлантириш ва нефть импорти ҳажмини камайтириш орқали хорижий валюта сарфини тежашга эришилади.\nДавлат раҳбарининг кўрсатмалари асосида «Шўртан газ-кимё мажмуасининг ишлаб чиқариш қувватларини кенгайтириш» лойиҳаси концепцияси қайтадан кўриб чиқилиб, ишлаб чиқариш жараёнига синтетик нафта хомашёсини жалб қилиш масаласи ўрганилди. Лойиҳа ишга тушгач, заводнинг полимер ишлаб чиқариш қуввати мавжуд 125 минг тоннадан 450 минг тоннагача, яъни 3,6 баробарга оширилиши таъминланади. Натижада нефть-кимё йўналишини ривожлантиришга кенг йўл очилади. Биринчи босқичда юқори қийматли хомашё синтетик нафтани қайта ишлаб, янги турдаги полиэтилен ва полипропилен билан биргаликда пиролиз дистилятини ишлаб чиқариш кўзда тутилган. Пиролиз дистилятидан янги турдаги маҳсулотлар ишлаб чиқаришда фойдаланиш имконияти ҳудудда технологик кластерни барпо этишга замин яратади, истиқболда кимё, автомобилсозлик, фармацевтика, қурилиш ва тўқимачилик соҳалари янада ривожланишида муҳим омил бўлади.\nЛойиҳа заводнинг мавжуд майдонида амалга оширилиб, қурилиш ишлари комплекснинг ишлаб чиқариш жараёнига таъсир этмаган ҳолда олиб борилади.\nТаъкидлаш жоизки, заводнинг мавжуд интеллектуал ва технологик салоҳиятидан фойдаланган ҳолда қўшимча ишлаб чиқариладиган маҳсулотнинг таннархини сезиларли даражада камайтириш ва инвестициялар самарадорлигини янада оширишга эришилади.\nҚурилиш-монтаж ишлари 2020 йилнинг тўртинчи чорагида якунланади ва лойиҳа доирасида 250 янги иш ўрни яратилади.


Қамчиқ довонида Isuzu ва Kia юк машиналари иштирокида содир бўлган ЙТҲ оқибатида ҳайдовчилардан бири ҳалок бўлди - Daryo\n14:11, 22.10.2021 18029\nНаманган вилояти ҳудудида содир бўлган йўл-транспорт ҳодисаси оқибатида бир киши ҳалок бўлди. Бу ҳақда вилоят ИИБ ахборот хизмати хабар берди.\nМаълум қилинишича, 15 октябрь куни соат 00:30 ларда Тошкент—Ўш йўлининг 246 километрида, Поп тумани «Қўшминор» МФЙ ҳудудида Андижон вилоятида яшаган 29 ёшли фуқаро Isuzu русумли юк машинасини бошқариб бораётиб, ҳаракат хавфсизлигини таъминлай олмай қолган. Оқибатда у шу йўналишда, ўзидан олдинда ҳаракатланиб кетаётган 32 ёшли фарғоналик ҳайдовчи бошқарувидаги Kia-Bongo’нинг орқа қисмига келиб урилган. Тўқнашув натижасида Isuzu йўлнинг ўртасидаги темир тўсиққа урилган ва ағдарилиб кетган.\nҲолат бўйича Поп туман ИИБ ҳузуридаги Тергов бўлими томонидан Жиноят кодексининг 266-моддаси (транспорт воситалари ҳаракати ёки улардан фойдаланиш хавфсизлиги қоидаларини бузиш) 2-қисми билан жиноят иши қўзғатилган.\nАввалроқ Қамчиқ довонида MAN юк машинаси ЙТҲга учрагани, Наманганда юк машинаси ағдарилиши оқибатида Қозоғистон фуқароси вафот этгани тўғрисида хабар берилганди.\nТошкент—Ўш йўлида Howo юк машинаси билан тўқнашган Lacetti ҳайдовчиси вафот этди\n22:56, 15.11.2021 115828\n11:54, 04.12.2021 87276\n07:05, 01.12.2021 101802\n19:53 Бугун 352\n19:38 Бугун 1888\n19:23 Бугун 4149\n19:07 Бугун 3845\n23:11, 05.12.2021 74666\n23:45, 05.12.2021 71256\n10:36 Бугун 70445\n16:42, 04.12.2021 61871


Байрамингиз муборак бўлсин, азиз журналистлар! » Навоий шахар хокимлиги расмий сайти » Официальный сайт хокимията г.Навои » Official site of Municipality of the city Navoi\nНавоий шахар хокимлиги расмий сайти » Navoiy shahri » Байрамингиз муборак бўлсин, азиз журналистлар!\nБайрамингиз муборак бўлсин, азиз журналистлар!\n25-06-2018 15:43 Navoiy shahri, Yangiliklar\nНавоий шаҳар ҳокими Муҳиддин Базаровнинг 27 июнь – Матбуот ва оммавий ахборот воситалари ходимлари куни муносабати билан байрам табриги.\nҲурматли матбуот ва оммавий ахборот воситалари ходимлари! Сиз қадрдон журналистларни, шоир ва ёзувчиларни, ушбу соҳага эндигина кириб келаётган ёш ижодкорларни, шарафли касб фидойиларини 27 июнь — Матбуот ва оммавий ахборот воситалари ходимлари куни байрами билан чин қалбимдан самимий муборакбод этаман. Шуни мамнуният билан таъкидлаш лозимки, мустақиллик йилларида юртимизда миллий матбуотни ривожлантириш, ахборотсоҳасини ислоҳ қилиш, матбуот ва сўз эркинлигини таъминлаш, оммавий ахборот воситалари мустақиллигига эришиш йўлида амалга оширилган ишлар соҳа ривожини янги босқичга кўтарди.\nБугунги тинчликосойишталигимиз барқарорлигини кенг тарғиб этиш, фаровон ҳаётимизни тараннум қилиш, халқимизни дунёда рўй бераётган воқеалардан хабардор этиш, мамлакатимизда рўй бераётган ҳар бир тарихий янгилик ва ўзгаришларни юртдошларимизга холисона етказиш борасида Сиз азиз ижодкорларнинг юксак хизматингиз борлигини барчамиз чуқур ҳис этамиз. Муҳтарам Юртбошимиз Шавкат Мирзиёев оммавий ахборот воситалари борасида: "Оммавий ахборот воситаларининг ролини кучайтириш соҳасида биз уларнинг иқтисодий асослари ва моддий базасини янада мустаҳкамлаш, журналистларнинг касбий фаолиятини ҳимоя қилишга қаратилган ишларни изчил давом эттирамиз”, дея билдирган фикрлари ушбу соҳа ходимларига бўлган юксак эътиборнинг ифодасидир.\nАйни шу қувончли кунларда шаҳримизда фаолият юритаётган соҳа ходимлари ҳақида фикр юритар эканмиз, журналистларимизнинг бугунги жараёнлардаги иштироки бўйича вилоятимиз ва республикада ўз ўрни ва нуфузига эга эканлиги қалбимизни чексиз ғурур ва ифтихорга тўлдиради.\nШу ўринда, ўз ижоди, ўткир қалами ва қудратли сўзи билан матбуотимиз ривожи ҳамда юртимиз тараққиётига муносиб ҳисса қўшаётган, шунинг билан бирга, дунёда кечаётган воқеаларни, мамлакатимиз ҳаётида содир бўлаётган ўзгаришларни, халқимиз дарду ташвишларини холисона ёритишни ўзларининг шарафли ва муқаддас бурчи деб билган муҳтарам ижод аҳлининг фидокорона меҳнатини ҳар қанча эътироф этсак, кўкларга кўтарсак арзийди. Бугун муҳтарам Юртбошимиз раҳнамолигида матбуот ва оммавий ахборот воситалари ходимларининг фидокорона меҳнатлари улуғланиб, муносиб қўллабқувватланаётганлиги соҳа ходимларига янада ижодий кўтаринкилик бағишламоқда десам, муболаға бўлмайди. Бугун Сиз ижодкорларнинг сафингизда ўнлаб давлат мукофоти совриндорлари, фахрий унвонлар соҳиблари фаолият юритиб келаётгани бизни ҳамиша руҳлантиради.\nҲурматли журналистлар, соҳа фахрийлари! Сизларни яна бир бор қутлуғ ва шарафли касб байрамингиз — Матбуот ва оммавий ахборот воситалари ходимлари куни билан самимий табриклайман. Барчангизга мустаҳкам соғлик, хонадонларингизга тинчликосойишталик, ижодий муваффақият тилайман. Юртимиз осмони ҳамиша мусаффо, Мустақиллигимиз абадий бўлсин


Самарқандда Хитой ишбилармонлари билан учрашув бўлиб ўтди\n17:31 / 19.07.2016\nСамарқандда Ўзбекистон Савдо-саноат палатаси ҳамда Хитой Халқ Республикасининг Шэньси провинцияси Хитой халқаро савдо тараққиётига кўмаклашувчи қўмитаси томонидан бизнес-форум ва кооперацион биржа ўтказилди. Бу ҳақда “ЎзА” хабар бермоқда.\nМамлакатларимиз ўртасидаги ўзаро товар айирбошлаш ҳажми муттасил ўсиб, жорий йилнинг дастлабки тўрт ойида 1,4 миллиард долларни ташкил этди. Хитойнинг Ўзбекистон иқтисодиётига жалб қилган инвестициялари ва кредитлари ҳажми 6,5 миллиард доллардан ошган. Мамлакатимизда Хитой капитали иштирокида ташкил этилган 651 корхона фаолият кўрсатмоқда. 75 етакчи фирма ва компания ўз ваколатхонасини очган. Бугунги кунда икки томонлама ҳамкорлик алоқалари, айниқса, юқори технологиялар соҳасида фаол ривожланиб бормоқда.\nБизнес форумда Шенси провинцияси ва Самарқанд вилояти йирик компания ва корпорациялари, фирмалар тоғ-кон саноати, инвестиция ва замонавий технологиялар, тўқимачилик, қишлоқ хўжалиги, суғурта фаолияти, сайёҳлик йўналишлари бўйича ўз тақдимотларини ўтказди. Икки давлат ишбилармон доиралари вакиллари маҳсулот етказиб бериш ва хизматлар кўрсатиш бўйича келишувларга эришди.\nТадбир доирасида Ўзбекистон Савдо-саноат палатаси Самарқанд вилояти ҳудудий бошқармаси ҳамда Шенси провинцияси Хитой халқаро савдо тараққиётига кўмаклашувчи қўмитаси ўртасида ҳамкорлик бўйича меморандум имзоланди.


Умидбахш адабиёт эҳтиёжи. Ёзувчи Улуғбек Ҳамдам билан суҳбат - Халқ сўзи\nУмидбахш адабиёт эҳтиёжи. Ёзувчи Улуғбек Ҳамдам билан суҳбат\n17:46 17 Январь 2020 Жамият\n– Улуғбек ака, шиддат билан ўзгариб, турланиб бораётган дунёда ижодкорнинг зиммасига тушаётган энг муҳим вазифа, сизнингча, нима?\n–Умиддан, уни одамларга бағишлашдан. Ўзи оламда умиддан, ишончдан бошқа нима бор? Ўшани ҳам йўқ десак... Адабиёт орқали, бадиий сўз воситасида ҳаёт осилиб турган ўша риштани кессак, нима қолади?.. Битта ёки бир қанча ғамгин шеърнинг йўриғи бошқа. Лекин ижодкор тушкунликни тарғиб қилса-чи? Ҳаётга муҳаббатни эмас, ўлимга муҳаббатни куйлаб турса-чи?.. Унинг бутун ижоди шундай кайфиятлар маҳсулидан иборат бўлса-чи?.. У ҳолда жим туриш жиноят қилиш билан баробар эмасми?.. Албатта,ҳеч кимга “сен бундай ёзма!” дея буйруқ бериб бўлмайди. Ҳар бир ижодкор қалби буюрганини ёзади. Фақат жамият ичра тушкун кайфият уруғини сепмасин, қора руҳни тарғиб қилмасин, бузғунчиликни ташвиқ этмасин, дея истак билдиришга ҳаққимиз бордир, ахир! Тани бузуқ бор, онги бузуқ бор. Кўпинча, кейингиси чунон хавфлидир. Чунки биринчи ҳолда зарар асосан инсоннинг ўзига ва нисбатан озчиликка, иккинчисида аксарият ҳолда атрофдагиларга яъни, кўпчиликка тегади. Зулматга хизмат қиладиган асарлар ўқувчи онгини бузувчи асарлардир. Бугунги замондош учун ёруғ асарлар ҳаводек зарур. Инсониятнинг иймону эътиқоддан маҳрум қисми шундоғам умидсизлик деган ботқоққа чўкиб боряпти. Шундай пайтда башар аҳлига бир қатим нур илиниш ижодкорнинг муқаддас бурчи эмасми!?..\n– Бугун китобхонлар қандай асарларга кўпроқ қизиқади, деб ўйлайсиз? Саргузашт, олди-қочди воқеалар баёнидан иборат китоблар кўпчиликда қизиқиш уйғотаётганини қандай изоҳлайсиз?\n– Яхши асарлар кам бўлса-да, яратиляпти. Фақат уларни кўра оладиган, хасу хашаклар орасидан илғайдиган нигоҳларимиз ҳақида кўпроқ қайғуриш керак.Шундай нигоҳларимиз бўлса, яхши китоблар тарғиботи ҳақида гаплашсак бўлади. Йўқса, гулни сассиқ алафдан ажратолмай қийналамиз. Баъзида туппа тузук мунаққидларимиз танлаган, таҳлиллаган ва китобхонларга тавсия қилган асарларни (агар уларни асар деб аташ мумкин бўлса!) ўқиб ёқа ушлайсан. Очиғи, яхши асарларимизнинг, хусусан, мумтоз асарларимизнинг тарғиботидан кўнглим тўлаётгани йўқ. Билмадим, балки бу ҳаддан зиёд хаёлпарастликдир, лекин “мен инсонман” дея кўкрак кериб юрганки бор, адабиётдан умумийроқ тарзда бўлса-да бохабар бўлишини истайди. Хўш, нега? Чунки чинакам адабиёт, аввало, дунёга ботиний нигоҳ билан қараш дегани. Ботиний нигоҳи бор одам мулоҳазакор бўлади. У бугун (дунё)ни қанчалик ўйласа, эрта (охират) ҳақида ҳам шунчалик ташвиш чекади.Бундай одамдан ёмонлик чиқмайди. У бировнинг жонига қасд қилмайди. Бир марта ҳидлаш учун яшнаб турган гулни узиб четга улоқтирмайди. Дунёга, дунёвийликка муккасидан кетиб, ўткинчи ҳою ҳавасларга иймонини сотмайди. Аксинча, инсон деган номга муносиб равишда яшашга интилади, ўзига раво кўрганни ўзгага ҳам тилайди, умри борича, қўлидан келганча ҳаммага кўмак бермакка шошади. Шу маънода чинакам адабиёт одамга инсонийликдан сабоқ бергувчи жуда катта маънавий кучдир! Ҳақиқий адабиёт дунёда бир-биридан тамомила олисда, кўринишидан бир-бирига мутлақо алоқаси йўқ тарзда юз берадиган хилма хил воқеа-ҳодисаларнинг замиридаги узвийликни кўнгил кўзи билан кўришга, англашга имкон яратадиган сеҳрли кўзгудир. Аммо бу адабиёт ҳар доим ҳам қоғозга тушиб, китобга айланавермайди, у кўпинча юракларимизда яшайди. Матнга айланган адабиёт бу асл, ботинимиздаги адабиётнинг бир учқуни, холос. Юрагимизда бўладими ё китобларга дарж этиладими, қатъи назар, ҳақиқий адабиёт инсонни НАФС деб аталган ботқоқдан қутқариб, уни юксакидеалларга хизмат қилдиради. Чинакам адабиёт икки дунё ўртасидаги КЎПРИК бўла олади. Бундай адабиёт одамдаги ҳайвонлик пилигини пасайтириб, унинг инсонлик қанотини парвозларга шайлайди, юксалтиради. Мен бугун нафақат юртимизда, балки бутун дунёда яхши китобларнинг тарғиботи қанча кўп бўлса, унинг моддий-маънавий фойдаси ҳам шунча яхши бўлишига ишонаман.\nКитобхонлар ўзига яқин мавзулардаги асарларга кўпроқ қизиқади. Масалан, жамият бугунги кунда қандай муаммолар билан яшаётган бўлса ўша масалалар мароқли ва юксак бадиият билан акс эттирилган асарлар ўқувчиларда кўп қизиқиш уйғотади, деб ўйлайман. Тўғри, ўз оламига ғарқ бўлган, шоир айтмоқчи, торгина ҳовузни бутун дунё деб билган ўқувчилар гуруҳи ҳам бор. Улар одатда, худди шундай субъектив оламда яшаб ижод қиладиган ижодкорларни асарларининг мухлиси бўлади. Эътибор қилсангиз, замонамизда талай одамлар ўзи билан ўзи ўралашиб қолганини англайсиз. Худди шундай, ўз чорбоғини бутун бир оламга тенг биладиган ижодкорлар ҳам топилади. Улар, кўпинча, ўз қобиғидан ташқари чиқа олмай, ўз субъективизми ботқоғи ичра хониш қилаётган шўрлик қушга ўхшайди. Аслида, ижодкорнинг ўз ички дунёсига саёҳат қилиши, у ердагини ташқарига – қоғозга, ўқувчиларга олиб чиқиши санъатнинг моҳиятига уйғун хатти-ҳаракат. Лекин ҳамма гап шундаки, маънавий-руҳий, ижтимоий-сиёсий жиҳатдан паст савиядаги ижодкорнинг кўнгил дунёси биқиқ ва маиший ҳудуддан иборат бўлиб қолганда, унинг қаламидан чиққан мақола, шеър ҳам, қиссаю роман ҳам ўзга кўнгилга таъсир қилмайди.\nЭнди “саргузашт, олди-қочди воқеалар баёнидан иборат китоблар ҳам кўпчиликда қизиқиш уйғотаётгани” масаласига келсак, бу ҳол шу кеча-кундузда дунёда ҳукм сураётган оммавий маданият кайфиятидан келиб чиқадиган енгил ҳаёт тарзига қизиқиш ва интилиш билан белгиланса, ажабмас. Фикрлаш, бу – аслида, жуда катта меҳнат қилиш дегани. Биз шундай меҳнатдан қочаётганга ўхшаймиз. Натижада қалб ва тафаккур дангаса бўлиб, ўрнига бадан билан боғлиқ истакларимиз ҳакалак отмоқда. Сиз айтаётган саргузашт ва олди-қочди адабиётга қизиқишнинг туб илдизи, адашмасам, шу ерда. Аммо бу дарднинг ҳам шифоси бор, у ҳам бўлса, жиддий адабиётга, шу жумладан, сиз айтаётган мумтоз адабиётимиз намуналарига тизимли эътибор қаратиб, уларни мактаб, коллеж ва лицейларданоқ ўқувчилар қалби ва онгига малҳам янглиғ қўйишда. Чунки бундай адабиёт миллатнинг ботиний қиёфасини белгилаб берадиган асосий устунлардан бири! Ҳар бир халқ ўз ботиний қиёфасини қўримас экан, у моддий жиҳатдан қанчалик бой-бадавлат яшагани билан глобализм таъсири остида аста-секин ён-атрофдаги ўз “мен”ини таниган, уни ҳимоя қилган халқлар қатига сингиб кетиши ҳеч гапмас. Адабиёт ва маънавият шунинг учун ҳам бугун сув билан ҳаводек зарур!\n– Адабиёт одоб-ахлоқ фани. Адабиётнинг бу хусусиятини иккинчи даражали, деб қарайдиганлар, бадиият, санъат бирламчи, панд-насиҳат сўз санъати намунасининг моҳиятини белгиламайди, дегувчилар ҳам бор.\n– Биласизми, ижодкор ҳаёти мобайнида сиз санаган босқичларни босиб ўтар, тўғрироғи, босиб ўтиши керак. Танқид учун ўзгадан мисол қидириб нима қилдим, мана, менинг ўзим, талабалик йилларимда адабиёт ҳис ва идрок маҳсули, нимаики, қалбимиз ва баданимиз томонидан ҳис қилиниб, ақлимиз билан идрок қилиндими, бас, шуларнинг бари чинакам адабиётнинг маҳсулидир, деган максималча қарашда юрар эдим. Ижодкор ҳақиқатгўй бўлиши шарт, у инсонга нимаики алоқадор бўлса, борини борича акс эттиришга маҳкум деб билардим. Талай қораламаларим шу йўсинда ёзилган. Вақтлар ўтиб қарашларим ўзгарди. Албатта, ижодкорнинг ҳар қандай вазиятда ҳам ўзгармайдиган ҳақиқатлари бўлади, бўлиши керак. У бундай ҳақиқатдан ҳеч қачон юз ўгирмаслиги лозим, бу фикримни бугун ҳам, эртага ҳам ёқлашимга ишонаман. Лекин вақти-соати келиб адашганини англаб етсаю қайсарлик қилиб буни тан олмаса, бу энди, юмшоқ қилиб айтганда, нодонликдан бошқа нарса эмас. Қолаверса, ҳақиқатнинг ҳам ўз аҳли бўлади. Аҳлига айтилмаган ҳар қандай тўғри ва яхши гапнинг зарари бўлса бўладики, фойдаси бўлмайди. Демак, ҳар бир гап ўз аҳлига айтилсагина кутилган натижани беради. Бундан ҳам муҳимроқ гап шуки, адабиёт инсон (ўқувчи) нигоҳини юксак ва пок нуқталарга қаратмоғи зарур экан! (“Ботқоқларга ботса-да жисмим қорачиғда яшайди осмон!” дейди шоир). Айниқса, бугун – глобализм даврида! Оммавий маданият кучайиб, инсон турли маданиятлар ва қарашлар буҳронида ўзлигини йўқотиш арафасида турган паллада!\n– Китоб мутолааси ва китобхонлик маданиятиниюксалтириш учун яна нималар қилиш керак, деб ўйлайсиз?\n– Яқинда бир воқеанинг гувоҳи бўлдим. Миллатимиз, адабиётимиз, маънавиятимиз учун катта хизмат қилган забардаст шоир билан учрашувга талабаларнинг аксарияти, биласизми, кимнинг тўпламини бағрига босиб келишди? Замонамизнинг “Мен севаман, Сен севасанми?” деб ёзғучи қўшиқчи назмбозининг! Мана, сиз айтаётган ўқувчи савиясига биттамисол! Йўқ, мен ҳамма ёшларимизни ёппасига айбламоқчи эмасман. Айбдор бор бўлса, у ҳам ўзимиз. Чунки уларга ҳақиқий, баланд адабиётдан сабоқ беролмаган бўлиб чиқаяпмиз. Мактаб, олий ўқув юртларида имкон топиб (адабиётга ажратилаётган дарс соатлари мурғак онг ва юракни тўғри тарбия қилиш учун кифоями?) ўқувчилар қалбига етарлича кира олмаган бўляпмиз. Натижада, улар ўз ёшига кўра осон ҳазм қилинувчи, дастлабки икки қаторидан қолган ҳамма мисралари нима билан тугаши аён сўзлар йиғиндисини шеър, деб қабул қилмоқда. Ўқувчини тарбиялаш учун адабиётнинг нима эканини аввало, ўзи яхши англаб олган ҳамда баланд савияда дарс беришдан бошқа ташвиши йўқ мутахассис-ўқитувчилар “армия”си зарурлигини ёдда тутмоғимиз керак. Демак, жиддий ва катта адабиёт бу жамиятнинг битта бўғини уддалайдиган осон иш бўлмай, ҳаммамизнинг бир ёқадан бош чиқариб, доимо баҳамжиҳат меҳнат қилишимиз натижасида қўлга киритиладиган бебаҳо маънавий бойлик экан.\n– Интернетнинг китобхонликка таъсири ҳақида нима дейсиз?\n– Яқинда интернет ҳақида гапира туриб, бир танишим оддий пичоқни ташбеҳ сифатида қўллади. Пичоқни инсон ош пишириш учун ҳам, бировни жароҳатлаш ёки ҳаётига зомин бўлиш учун ҳам ишлатиши мумкин экан. Интернет тахминан шундай қурол. Демак, интернетдан сиз қайси мақсадда фойдаланаяпсиз, ҳамма гап шунда. Интернет – тараққиёт маҳсули. Ундан ва унинг каби маҳсуллардан воз кечсак, ихтиёримизда нима қолади? Тамаддун туҳфа этаётган бошқа техник воситаларга қаратилган муносабатимизни инсоннинг шаънига муносиб мақомга кўтариш керак. Демак, интернетга қайси мақсадда ёндашсак, у ҳам бизга шу тарзда жавоб беради. Онги етарлича шаклланмаган ёшларимизнинг интернетга бўлган муносабатларини доимий назорат қилиб бориш шарт, деб ўйлайман. Ўғил-қизларимиз қайси сайтларга киряпти, кимлар билан мулоқотда бўляпти ва у ерда бир кунда ёки бир ҳафтада неча соат вақт ўтказаяпти, деган саволларга аниқ, ижобий жавобимиз бўлиши зарур. Умуман олганда, дунё миқёсида интернетда инсоният қиёфасини тубанлантириш, фаҳш, бузғунчилик, қўпорувчилик, террорга гиж-гижлайдиган саҳифаларини узил-кесил чегаралаш устида жиддий қарор қабул қиладиган вақт келди. Масалан, Россияда зиёлилар қатлами ижтимоий тармоқлардан ихлоси қайтиб, китобхонликка қайтмоқда. Бизда ҳам шундй ҳолат бўлиши табиий... Чунки интернетдаги ҳар хил нохолис хабарлар қимматли вақтимизни ўғрилайди, ҳар хил кўнглсиз воқеаларни келтириб чиқаради.\nИнтернетга, асосан, маълумот олиш, хабар ва почта ўқиш учун кираман. Бу иш учун одатда, уч-тўрт дақиқадан ярим соатгача вақт кифоя. Мабодо, узоқроқ қолиб кетсам, асосий ҳаётим тепадаю ўзимни ертўлада қамалиб колгандек ҳис қиламан. Унутмаслик керакки, интернет ҳақиқий ҳаётнинг битта жилваси, холос. Кўп кузатганман, реал ҳаётда муваффақиятсизликка учраган одамлар, одатда, виртуал оламдан тасалли излаб қолади. Шунданми, интернетга конкрет иш юзасидан кирмай, унинг бепоён бўшлиқларида шунчаки вақт ўтказиб юрган кишиларга кўзим тушса ё улар ҳақида эшитсам, негадир ҳаётларида муаммо бормикан, деган ўйга бораман. Албатта, касб-кори интернет билан мунтазам ишлашни тақозо қиладиган мутахассислар бундан мустасно. Алқисса, интернетга тўғри мақсад ва эзгу ният билан муносабатда бўлинса, у дастёрга айланади. Йўқса, инсонни турли балоларга гирифтор этиши мумкин.\n– Бугун маънавий ҳаётимизда қандай ўзгаришларни, янгиланишларни кузатиш мумкин? Шу маънода “Наъматак”асарингизга тўхталсак.\n– Адабиёт ва маънавиятимиз янгиланаётир. У вақти-вақти билан либосини ўзгартириб туради, яъниянги тўн кийиб олади. Бу нарса, айниқса, кейинги вақтда бўртиб кўрина бошлади. Бугун ёстиқдек романларни ўқиш ниҳоятда мушкул. Қисқалик, лўндалик, образлилик бугунги адабиётнинг асосий атрибутларидан. Чунки вақтнинг унуми қолмаган. Техника ва ахборот асрлари инсон учун вақт деб аталган неъмат баракасини учириб юборди. Бунга амин бўлиш учун бирон ҳафтага қишлоққа, одамлар камроқ яшайдиган овлоққа бориб вақтни кузатинг. Бирданига у имиллай бошлаганига гувоҳ бўласиз. Лекин гавжум шаҳарга қайтиб келганингизда ҳаммаси ўзгаради – йилларингиз ойлардек, ойларингиз ҳафталар каби ҳафталарингиз кунлар сингари ўтаётганини пайқаб қоласиз. Нега? Чунки бу ерда ҳаракат кўп ва тиғиз. Атрофингизда кўпқаватли уйлар, автолар, одамлар... Ва улар кўз ўнгингизда тинимсиз ҳаракатланиб туради. Ғоялар, қарашлар, кайфиятлар ҳам шундай. Натижада вақтни ҳис қилишимиз ўзгариб, инсон қисқа фурсат ичида кўпроқ нарсага эришиш пайига тушиб қолади. Шаҳарликларнинг шошқалоқ бўлиб қолиши шундан. У ёғини суриштирсангиз, дунёнинг ўзи аста-секин улкан бир шаҳарга айланиб боряпти. Урбанизация! Одамларнинг кўпчилиги шаҳарда туғилиб, шаҳарда яшаб, шу ернинг ўзида вафот этяпти. Вақт бу ерда жуда тез, умр эса қисқа. Ҳатто шаҳарлик одам худди қишлоқдоши янглиғ 80 йил умр кўрса ҳам, барибир, ўша вақт сезгиси туфайли қишлоқликдан анча кам яшаган бўлади. Лекин унинг ҳам йўқотилганни бошқа нарса билан тўлдиргиси келади. Компенсация дейилади-ку! Масалан, бугунги шаҳарлик инсон умри давомида кўп нарсага улгуриш билан мувозанатни сақламоқчи бўлади. Шундан келиб чиқиб, “Наъматак” деб аталган кичик экспериметал асар ёздим. Ва уни шартли равишда роман деб атадим. Бунда ана ўша ихтиёримизда тобора камайиб бораётган ВАҚТ тушунчасидан келиб чиқиб, роман мазмунини битта ҳикоя ҳажмига қамашга ҳаракат қилдим. Бу бир тажриба, холос. Ундан каттасига даъвоим йўқ. Албатта, асарга қарашлар ҳар хил бўлди, бўляпти. Буни табиий қабул қиламан. Фақат томонлар бу асар ўйин ёки ҳавас тарзида туғилмаганини, унинг айнан, шундай кичик ҳажмда ёзилганининг, юқорида баён этилганидек, жуда салмоқли асос – сабаби борлигини бир бор мушоҳада қилиб кўрсалар, бас. У ёғини сўрасангиз, мутолаадан сўнг хотирангизда ҳикоянинг юкича мазмун қолдирмаган ёстиқдек романдан, романнинг юкидек мазмун қолдирган жимитдек ҳикояни чандон афзал кўраман.\n– Айримлар “хос”лар учун ёзаман деса, баъзилар омма учун ижод қиламан, дейди. Сиз-чи?\n– Баъзан учрашувларда турфа йўналишдаги шоирлар шеър ўқиб қолади. Яшириб нима қилдим, одатда, халқона йўналишдагиларни зал аҳли кўпроқ қўллаб-қувватлайди, мураккаброқ йўналиш шоирларини одатда, уч-тўрт киши маъқуллаганининг гувоҳи бўламиз. Мени ҳар доим битта нарса ўйлантириб келган: ижодда шундай бир даражага эришсангки, унда сени ҳамма – омма ҳам, хос ҳам бирдек тушунса. Бу айтишга осон. Ҳатто чинакамига халқона йўлда ўқувчига маъқул бўладиган тўрт қатор шеър айтиш ҳам ғоят мушкул. Бир неча вақт муқаддам яқин дўстим тавсиясига кўра профессор Суйима Ғаниева таржимаси ва таҳрири остида чоп этилган “Калила ва Димна” асарини қайта ўқиб чиқдим. Қайта деганимнинг сабаби, мактаб пайтимда асар билан илк бор танишган эдим. Биласизми, дўстимдан жуда-жуда миннатдор бўлдим. Мана мен ижодда орзу қилган ўша даража! Етти ёшдан етмиш ёшгача манзур бўладиган услуб! Қаҳрамонлари асосан даррандаю парранда, ҳашароту одамзод бўлган ушбу асарнинг сюжети болаларга қанчалик завқли бўлса, сюжет замиридаги маънолар тафаккур юритувчилар учун шунчалар мароқли. Унда акс этган бир-биридан қизиқ воқеалар халқ эътиборини қанча тортса, воқеалардан келиб чиқадиган хулосалар, қиссадан ҳиссалар хос кишилар диққатига шунча муносиб. Бир вақтнинг ўзида ҳам кўпчилик, ҳам озчилик дидига уйғун сўз айтишнинг уддасидан чиқолмаганим учун ҳам ҳозиргача изланаман. Чунончи, “Ёлғизлик” деган қиссамни ёзганимда ёзувчи сифатида айтадиган ҳамма гапни айтиб бўлдим, деб ўйлаганман. Лекин кейинроқ сарсор солсам, у асар кўпроқ “хос”лар учун битилган экан. Кўнглим тўлмади ва уни кўпчиликка тушунтириш учун нақ учта роман ёздим: “Мувозанат”, “Исён ва итоат” ва “Сабо ва Самандар” аслида ана ўша “Ёлғизлик”нинг ўзига хос таржималари, шарҳи ҳисобланади. Айрим ҳикояларда ва айниқса, 2013 йилда ёзилган “Наъматак” кичик романдагина орзуимга қисман эришдим. Лекин катта ҳажмдаги асарда буни ҳали уддалай олганим йўқ. Яқинда якунлаган “Йўл ва йўловчи” номли романимни ўқувчи сифатида ўқисам, яна кўпгина ўринларда “Ёлғизлик”нинг руҳига тушиб қолганимни англадим. Ҳали орзуимдаги асар олдинда. Етиб бораманми, йўқми, буни билмадим, билганим ва, эҳтимол,муҳими шуки, мен ундан эсаётган бўйни туйдим.\n– Бугунги танқидчилигимиз чинакамига воқеа бўлаётган асарларни тўғри топиб, уларга тўғри ташҳис қўя оляптими?\n– Ўзбек адабий танқидининг бугунги савияси, келажакдаги тақдири адабиёт жонкуярларини жиддий ўйлатмоқда, қаердадир севинтирса, қаердадир ташвишга солмоқда.Истагимиз – ўзбек адабий танқиди юксалсин! Адабий жараёндан ортда қолмасин, аксинча, байроқни қўлга олган ҳолда олд сафга ўтиб юрсин. Чунки адабий жараён аввалида эмас, ортида юрган адабий танқид, бу – асл танқид эмас, балки ана шу жараённинг аянчли соясидир. Устоз мунаққид, профессор Умарали Норматов бир мақоласида “Инсоният ҳали улкан истеъдодлар хизматини муносиб қадрлаш даражасига кўтарилгани йўқ”, деб айтадики, бу дардли ҳайқириқнинг бир учи келиб танқидга қадалади. Шунда беихтиёр хаёлга америкалик машҳур скрипкачи Жошуа Белл келди. 2009 йилдақуйидагича эксперимент ўтказилади: жаҳонга машҳур, бир кун олдин “Бостон Симфоник Холл”да берган концертининг билет нархи 100-120 доллар бўлган скрипкачи оддий кийим кийган ҳолда метро бекатига тушиб келади ва тик турган кўйи 3,5 млн. доллар турадиган қимматбаҳо скрипкасида дунёларга донғи кетган мусиқаларини чала бошлайди. Шунда, биласизми, нима ҳол рўй беради: ачинарли, аммо бугунги замонавий дунё ва замондош инсоннинг асл юзини очиб ташлайдиган, уларда яширин фожеани шундоқ кўз ўнгимизда намоён этадиган воқеа содир бўлади. Скрипкачи 45 дақиқа мобайнида мусиқа чалади, лекин уни ҳеч ким танимайди, танимагани майли, шу вақт давомида 6 кишигина хиёл тўхтаб мусиқага қулоқ тутгандек бўлади, аммо соатларига қараб олгач, яна шитоб билан йўлларида давом этади, атиги 20 киши пул беради, машҳур скрипкачи бор-йўғи 32 доллар пул йиғади. Энг қизиғи шуки, мусиқани астойдил эшитаман деган саноқлиларнинг бари болалар бўлади. Қиссадан ҳисса –бунга ўхшаш не-не мўъжизаларни ҳар куни, ҳар он назардан соқит қилиб, уларга ғофил ҳолда яшаётган эканмиз?” деган саволни қўйишади клип ижодкорлари.\nХудди шундай, бугунги ўзбек адабиётида ҳам юқоридаги ҳолни ёдга соладиган воқеалар анчадан бери бор. Қаршисида тўхтаб тафаккур қиладиган асарлар оз бўлса-да яратилди, яратилаётир. Лекин ўқувчи метродаги одамдек бепарво, беэътибор. Ҳатто адабий танқид ҳам деярли, шундай аҳволда, баъзан эса янада аянчли ҳолларга тушиб туради: асосий эътиборни чинакам санъат асарларига қаратиш ўрнига, кўпинча,ўртамиёна қораламалар билан андармон бўлиб умрини ўтказмоқда. Мунаққид ёзган мақоласини ўзидан узоқроқ умр кўришини истаса, ўлмайдиган адабий дурдоналар ҳақида кўпроқ бош қотириб, хўпроқ ёзиши керак.\n– Баъзан бугун “қоладиган асарлар кам ёзиляпти”, дегандек ёзғиришларни эшитиб қоламиз. Наҳотки, шундай бўлса?\n– Биз кўпинча “тайёр” асарларни ўқишга мойил бўламиз. Ва “тайёр” қарашларга суяниб, устига устак, худди америка кашф қилган каби асарни мақтай кетамиз. Ҳеч ким билмаса, сезмаса, ўша фикрларни ўзимизники қилиб оламиз. Чунки устозимиз Талъат Солиҳов айтгандек: “бизнинг тафаккуримиз дангаса”. Фикр юритишдан қочамиз, унга бўйнимиз ёр бермайди. Худди дўконлардан яримтайёр маҳсулотларни олиб, уйга келиб, электриситгичда апил-тапил илитиб оғзимизга солаётганимиз каби ижтимоий-маънавий интилишларимиз бобида ҳам ўша тайёр қарашларга тобемиз: бизгача айтилган мулоҳазалар қолиплари доирасидан чиқиб кетолмаймиз. Кундалигимга қачонлардир шундай фикрни қоралаб қўйган эканман: “Биз қолипларга кўра яшаймиз. Ҳар доим, ҳар бир ҳаракатимиз қолипларга риоядир. Аслида, табиатимиз ва виждон амримизга қулоқ солиш бизни руҳий изтироблардан сақлар эди. Лекин биз “одамлар нима дейди?”, деб ўзимизни яна қолиплар ичига яширамиз. Ҳаёт ҳам шунга яраша жазолайди – биз қолиплар ичра кўринмай кетамиз”. Ҳозирда, бадиий асарларни баҳолашда, ҳатто улар ўтмиш меросига оид бўлса-да, асосан, бизгача айтилган тайёр қарашларни дастак қилиб кун кўраётган чалаолимлар урчиб кетган. Аслида, бошқаларни фикрларини ўқиб-ўрганишнинг ёнида уларга қул бўлиб қолмай, асарни гўёки энди ёзилгандек мутолаа қилиш ва у ҳақида ўз мулоҳазаларимизни айтишимиз керакмасми? Бошқа томондан улуғ асарлар фақат ўтмишда ёзилган деган ғайри илмий, ғайри мантиқий қарашдан воз кечиш керак. Инсон, агар у олим бўлса ҳам, ўз даври билан, унинг муаммолари билан яшамас, уларниҳис қилмас экан, шу даврнинг кўзгудаги акси бўлиб яратилган асарлари ҳақида кескин фикр билдиришдан ўзини тийгани маъқул.\nЎзбекистонда вакцинация тадбирлари учун 3 мингдан зиёд эмлаш пунктлари ташкил этилади\nТошкент ерусти метроси йўлида кичик ўпирилиш содир бўлгани видеоси тарқалди. Ўзбекистон темир йўллари воқеага изоҳ берди\nЯнгиҳаёт туманидаги 400дан зиёд икки қаватли ёғоч уйлар бузилади


Салоҳ ўч олмасликка қарор қилди\n31 март, 2021, 08:30\nТеглар:Муҳаммад Салоҳ | Ливерпуль | Серхио Рамос | Реал\nУ мардлик қилди\nЕвропа Чемпионлар лигасининг чорак финалида “Ливерпуль” футболчилари “Реал” билан куч синашади. Ушбу учрашув олдидан журналистлар ливерпулликларнинг асосий ҳужумчиси Муҳаммад Салоҳдан рақиб ҳимоячиси Серхио Рамосдан ўч олиш истаги ҳақида сўради.\nЭслатиб ўтамиз, 2017-2018 йилги мавсумда Чемпионлар лигасининг Киевда ўтказилган финал баҳсида Серхио Рамос қўполлик ишлатиб, “Ливерпуль”нинг асосий қуроли ҳисобланган Муҳаммад Салоҳга оғир жароҳат етказган эди. Натижада ғалаба мадридликларга насиб қилган.\n- Бўлажак ўйин олдидан менинг энг катта истагим ғалаба қозониш ва ярим финалга чиқиш. Ҳозир нима бўлишидан қатъи назар, Киевдаги учрашув натижасини ўзгартириб бўлмайди. Ҳаммаси ортда қолди. Рамос масаласида ҳам худди шундай. Ўйин тугаганига анча бўлган ва мен бу ҳақида ўйламайман. Ҳозир ўз жамоам ҳақида бош қотиришим керак, - деди Муҳаммад Салоҳ.\nЧемпионлар лигасининг чорак финал биринчи учрашуви 6 апрель куни Мадридда ўтказилади. “Ливерпуль”нинг “Реал”га қарши жавоб ўйини 14 апрелга белгиланган.\n“Ливерпуль” Муҳаммад Салоҳни бақувват харидорга бермади


Таниқли санъаткорлар ёшлар даврасида\nSat, 29/06/2019 - 10:25\nЁшлар кунига бағишланган галаконцерт узоқ вақт туман ёшлари хотирасида қолиши шубҳасиз.\nЮқори савияда ташкил этилган тадбирда хушовоз хонандалар Дилшод Раҳмонов ҳамда Зоҳиршоҳ Жўраев, шунингдек таниқли сўз усталари қатнашди.\nТадбир давомида ўқиш ва ижодда юксак ютуқларга эришган ёшлардан бир гуруҳи туман ҳокимлиги томонидан тақдирланди. Битирувчиларга олтин ва кумуш медаллари тантанали суръатда топширилди.\nҚуйида галаконсертдан айрим лавҳалар эътиборингизга ҳавола этилмоқда.\nБатафсил Таниқли санъаткорлар ёшлар даврасида\n"Ёшлар тадбиркорлигини қўллаб қувватлаш ва бандлигини таъминлаш ҳафтилиги" тадбирлари бўлиб ўтмоқда\nThu, 20/06/2019 - 07:40\n2019 йил 19 июн санасида Туман ҳокимлиги, Ўзбекистон ёшлар иттифоқи Жомбой туман Кенгаши, Туман иқтисодий суди, Туман Адлия бўлими, Давлат солиқ инспекцияси, Интерактив хизматлар агентлиги билан ҳамкорликда ёш тадбиркорлар билан "Ёшлар ойлиги", 17-23 июн "Ёшлар тадбиркорлигини қўллаб қувватлаш ва бандлигини таъминлаш "ҳафтилиги доирасида давра суҳбати ўтказилди.Соҳа эгалари қонунчиликдаги янгиликлар, тадбиркорликни юритиш, суғурта, интерактив хизматлар, солиқ қонунчилиги доирасида тушунтиришлар бериб ўтди, ёш тадбиркорларга жонли мулоқот манзур бўлди.\nБатафсил "Ёшлар тадбиркорлигини қўллаб қувватлаш ва бандлигини таъминлаш ҳафтилиги" тадбирлари бўлиб ўтмоқда\nTue, 18/06/2019 - 11:32\nЎзбекистон Республикаси Президентининг 2017 йил 18 июлдаги “Ўзбекистон ёшлар иттифоқи фаолиятини такомиллаштиришга доир комплекс чора-тадбирлар тўғрисида”ги ПҚ З138-сон Қарори ижросини таъминлаш мақсадида, болалар ва ёшлар ўртасида китоб мутолааси ва китобхонлик маданиятини ошириш, уларнинг интеллектуал салоҳияти ва маънавий савиясини юксалтириш, маънавиятнинг мано-моҳияти, миллий маънавиятимизнинг кадимий илдизлари, ноёб ва бетакрор намуналари ўрганиш, авваламбор, ёшлар ўртасида Ватанга муҳаббат ва садоқат, китоб мутолаасининг хаётимиздаги ўрни ва аҳамиятини ҳар томонлама очиб бериш мақсад\nБатафсил “Ёш китобхон” танловининг туман босқичи бўлиб ўтди\nБатафсил Янги имкониятлар яратилмоқда\n“Ёшлар куни” тадбири бўлиб ўтди\n20 май санаси Жомбой туманида ўзига хос “Ёшлар куни” бўлди десак ҳеч ҳам муболаға бўлмайди. Даставвал Ўзбекистон ёшлар иттифоқи қошидаги “Камалак” болалар ташкилотининг анъанавий XVIII анжумани ўтказилди. Анжуманда тумандаги ҳар бир умумтаълим мактабидаги энг фаол иқтидорли, фаол Сардорлар туман Кенгашининг фахрий ёрлиқлари ва ёзги таътилда фойдаланишлари учун ўқув қуроллари берилди.\nБатафсил “Ёшлар куни” тадбири бўлиб ўтди


2018 йилнинг 23 апрель куни Пекин шаҳрида ташриф билан бўлиб турган Ўзбекистон Республикаси Ташқи ишлар вазири Абдулазиз Камилов Покистон Ислом Республикаси Ташқи ишлар вазири Хаважа Муҳаммад Асиф билан учрашди. Бу ҳақда ТИВ хабар берди.\nБўлиб ўтган суҳбат давомида вазирлар Ўзбекистон-Покистон кун тартибидаги, БМТ, Шанхай ҳамкорлик ташкилоти, Ислом ҳамкорлик ташкилоти каби халқаро тузилмалар доираларидаги алоқаларни ривожлантиришга қаратилган долзарб масалалар борасида фикр алмашдилар.\nУчрашувда қайд этилганидек, сўнгги йилларда мамлакатларимиз ўртасидаги муносабатлар деярли барча ўзаро манфаатли соҳаларда фаоллашди. Бўлиб ўтган олий даражадаги учрашувлар ҳамкорликни мустаҳкамлаш ва ривожлантириш учун янги имкониятларни очиб берди.\nТадбиркор делегацияларининг тез-тез учрашишлари натижасида 100 миллион АҚШ долларига тенг шартномалар имзоланди. Шунингдек, сайёҳлик, маданий-гуманитар ва бошқа соҳалардаги алоқалар жадал тус олди ва самарали бўлди.\nБўлиб ўтган суҳбат давомида 2018-йилнинг 26-27-март кунлари Тошкент шаҳрида бўлиб ўтган Афғонистон бўйича “Тинчлик жараёни, хавфсизлик соҳасида ҳамкорлик ва минтақавий шериклик” мавзусидаги юқори даражали халқаро конференциянининг муваффақиятли натижалари таъкидланди ва минтақа учун муҳим бўлган ушбу соҳада конструктив ҳамкорлик қилишга томонлар тайёр эканлиги тасдиқланди.


Жиззах транспорт, алоқа касб-ҳунар коллежи ўқувчи ёшлари бир неча йилдан бери «Ёш ўт ўчирувчи» республика ҳарбий спорт мусобақаларида юқори натижаларни қўлга киритмоқда. Бунда коллежимизда яратилган шарт-шароитлар муҳим ўрин тутмоқда.\nЎқув машғулоти хонаси ва амалиёт майдончаси зарур, замонавий ўқув қуроллари, техника воситалари ва анжомлар билан таъминланган. Ўқувчиларимиз томонидан тайёрланган кўргазмалар сони мингдан зиёд. Улар «Ёнғин хавфсизлиги тўғрисида»ги қонуни – амалда, «Ёнғиндан муҳофаза – жамоатчилик иши», «Хонадон тинч – жамоат тинч» каби стенд ва фотокўргазмалардир.\nИкки йил муқаддам коллежимиз жамоаси «Ёш ўт ўчирувчи» спорт мусобақасининг республика босқичида тўсиқлараро югуриш, юқори қаватни ишғол этиш, эстафета каби йўналишларда юқори натижаларга эришиб, фахрли иккинчи ўринни олган эди. Жорий йилда ҳам ушбу мусобақанинг Гулистон шаҳрида ўтказилган республика босқичида ўқувчиларимиз яна иккинчи ўринни эгаллади. Бунда коллеж ўқувчиларидан – Карим Маматқулов, Лазиз Мамасодиқов, Зарнигор Эшмирзаева, Сатина Алибоева, Аваз Юсупов каби юрагида ўти бор ёшлар тенгқурларига ибрат бўлишди.\nМаҳоратини ошира бориб, мустаҳкам ҳарбий интизом, қурол-яроғларнинг сақланиши ва қўлланишига доимо шай эканлигини намойиш этган бўлажак ёш ўт ўчирувчилар – ўқувчиларимизнинг бу ютуғини биз педагогларнинг меҳнатига берилган муносиб баҳо деб биламан.\nчақирувга қадар бошланғич\nтайёргарлик фани ўқитувчиси.


Тожикистон гимни муаллифи коронавирусдан вафот этди\nТожикистон Республикаси гимни муаллифи Гулназар Келди 13 август куни Лучобе қабристонига дафн этилди. Таниқли шоир коронавирус гумони билан шифохонага ётқизилган бўлиб сўнгги вақтларда оғир аҳволда эди ва ИВЛ аппаратига уланган эди.\nТожикистон президенти Эмомали Раҳмон марҳумнинг яқинлари ва қариндошларига чуқур таъзия билдирди, дея хабар берди давлат раҳбарининг матбуот хизмати.\nТожикистон Халқ шоири билан видолашув маросими 13 август куни Душанбедаги Ёзувчилар уюшмаси биносида бўлиб ўтди, марҳумнинг жанозаси Лучобе қабристонида ўтказилди.\nШоирнинг ўғли Дилписанд Келдиевнинг Радио Озодига айтишича, отаси 13 август куни «Истиқлол» тиббиёт марказида вафот этди ва унинг жасади “тез ёрдам” машинасида олиб келинди.\n«Биз катта ҳарфлар билан ёзиладиган Шоирдан айрилдик, у тожик поэзиясининг бошқа намоёндалари – Мўмин Қаноат, Лоиқ, Гулрухсор ва Бозор Собир каби ўз ижодий мактабига эга эди. Сўнги йилларда биз Гулназар билан битта хонада ўтирардик – у Абуабдулло Рудакий номли Тожикистон Давлат мукофоти бўйича Қўмита раисининг ўринбосари бўлиб ишларди. У буюк инсоний сифатларга эга эди, афсус у оғир касаллик туфайли бизни ташлаб кетди», дейди шоир Раҳмат Назри.\nГулназар Келди 1945 йилнинг 20 сентябрида Айний туманининг Дардар қишлоғида туғилган. 1966 йилда Тожик давлат университетининг тожик филологияси факультетини тамомлади ва «Комсомоли Точикистон» («Комсомолец Таджикистана») газетасининг мухбири бўлиб иш бошлади. Орадан кўп ўтмай ёш шоирни «Садои Шарқ» («Шарқ садоси») адабий журналига ишга таклиф қилишди.1975-1977 йилларда Афғонистонда таржимон бўлиб ишлади.1991 йилда «Адабиёт ва санъат» ҳафталик нашрининг бош муҳаррири этиб тайинланди.\n1973 йилда СССР Ёзувчилар Уюшмаси аъзолигига қабул қилинди. Гулназар – Тожикистон Ленин комсомоли мукофоти ва Абуабдулло Рудакий номли Тожикистон Давлат мукофоти совриндори, Тожикистон Халқ шоири. Гулназар – Тожикистон Республикаси Давлат гимни матни муаллифидир.\nШоир 2005-2010 йилларда Тожикистон парламенти қуйи палатаси Мажлиси намояндагон депутати бўлган. Абуабдулло Рудакий номли Тожикистон Давлат мукофоти бўйича Қўмита раисининг ўринбосари бўлиб ишларди.


Исмойил Чингиз: Турк парламентда ўзбек дўстлик гуруҳи тузилмагани хато иш\nТурк уюшмалари федерацияси президенти Исмойил Чингиз.\nЎзбекистон парламентида турк миллат вакиллари билан мулоқот истаган бирор депутат топилмагани боис¸ турк депутатлари Ўзбекистон билан дўстлик ўрнатиш гуруҳи тузилмаганига Турк уюшмалари федерацияси президенти Исмойил Чингиз Озодлик мухбири билан суҳбатда ўз муносабатини билдирди.\nЎзбекистон каби қардош давлатнинг Туркия Миллий мажлисида дўстлик гуруҳи бўлмаслиги ўта ачинарли ҳолдир¸ дейди Озодлик билан суҳбатда Турк уюшмалари федерацияси президенти Исмойил Чингиз:\n- Мақсад боғбони қувишми ë узум ейишми. Олдин муддаони аниқлаш керак. Яъни Ўзбекистон билан бу қадар совуқ муносабат, менимча, ўзбек халқидан узоқлашмоқ демак. Биз Ўзбекистондан узоқлашарканмиз¸ у ердаги оғаларимиздан узоқлашган каби туйғу бор менда. Туркия парламентида Ўзбекистон билан дўстлик гуруҳи тузилмагани бу жуда катта хатодир. Ўзбекистонни Исроил билан тенг кўриш¸ ПКК билан тенг кўриш сўнг даражада янглиш бир ишдир.\nЎзбекистон бизнинг қардош жумҳуриятларимиздан бириси.\nОрамизда қанча сиëсий муаммаолар бўлсада биз Ўзбекистон билан дўстлик руҳини энг юксак савияда тутмак мажбуриятиндамиз.\nҚийин бўлса ҳам шуни қилишимиз лозим. Бу айни замонда туркий жумҳуриятларнинг манфаатларига ҳам уйғун.\nБиз Туркия ўлароқ, ўзбек режимидан узоқлашдик деб ўйлаймиз¸ аслида эса ўзимиз билмасдан ўзбек халқидан¸ ўзбек оғаларимизданда узоқлашамиз.\nБу сўнг даражада янглиш ҳаракат.\nБунинг олдини олиш лозим. Туркия турк дунëсига орқасини ўгирмасин. Билъакс, Туркия Ўзбекистонга қучоғини очсин.\nТурк дунëси муаммолари¸ Фаластин муаммоларидан кўра Туркия учун муҳим бўлмоғи керак. Ўзбекистондаги туғишганларимиз муаммоларидан бегона қолмоқ сўнг даражада янглиш бир тутумдир.\nМенимча, турк депутатлари яна бир марта йиғилиб, бу хатони тузатишлар зарур. Яъни турк парламентида Ўзбекистон билан дўстлик гуруҳи қурилиши зарурийдир ва бунга эҳтиëж бор. Биз бир оиламиз. Оила ичида ҳар ҳил гап бўлиши мумкин. Аммо бу муаммолар оила ичида ҳал қилинсин.\nОзодлик: Ўзбекларда узоқдаги қариндошдан яқиндаги қўшни афзал деган мақол бор. Туркия энг аввало ўзи мансуб бўлган Яқин шарқ муаммолари ечимига киришиб кетиб¸ узоқдаги қариндошларини унутиб қўймадими?\n- Албатта, Туркия ўз жуғрофиясидаги муаммолар ечимида фаол иштирок этмоқда. Албатта, энг аввало қўшнилар муаммолари учун бош қотириш мажбурияти ҳам Туркияда. Бу реал сиëсат талаби. Аммо Туркия Яқин шарқ муаммоси билан ўралашиб Ўзбекистондан узоқлашиб қолса бу албатта ëмон.\nТуркия ўзига қайтмоғи керак. Бошқа йўл йўқ. Бизни тилимиз¸ динимиз¸ кўнглимиз ва дардимиз бир. Айтишадику бу дарднинг дармони дарднинг ичинда деб.


Кўз олди нега қоронғилашади ва бу нимаси билан хавфли? Балки, бу шунчаки қўрқувдир. - NamanganToday.uz\nMay 5, 2021 77\nApr 17, 2021 48\nКўз олди нега қоронғилашади ва бу нимаси билан хавфли? Балки, бу шунчаки қўрқувдир.\nApr 12, 2021 - 15:04 Updated: Apr 12, 2021 - 15:05\nКўз олди қоронғилашиши ҳушдан кетиш мумкинлигидан дарак беради. У аксарият ҳолларда миядаги қон босими кескин тушиши туфайли юзага келади. Мия керакли даражадаги озуқа моддалари ва кислородни қабул қила олмайди ва кўриш органлари томонидан узатилган маълумотларни тўғри таҳлил қила олмайди.\nКўп ҳолатларда организм қон айланишини жуда тезлик билан тиклай олади. Шунинг учун ҳам кўзлар атиги бир неча сонияга қоронғилашади: масалан, жуда узоқ ҳаракатсиз ўтиришдан сўнгги кескин қўзғалишда. Аммо баъзида муаммо жиддий бўлиши ҳам мумкин.\nҚачон тез ёрдам чақириш керак\nҲолсизлик ҳолати ҳушдан кетиш хавфини туғдиради. Бу шуни англатадики, инсон мувозанатни йўқотиб йиқилиши мумкин - қаттиқ юзага йиқилиш эса мия чайқалишига олиб келиши эҳтимоли бор.\nБундан ташқари, агар қон айланиши жиддий ва кўп вақт давомида бузилган бўлса, мия тўқималари ўлишни бошлаши мумкин. Бу эса ўта хавфли.\nАгар ён-атрофда кимдир ҳушидан кетиб, бир неча дақиқада ўзига келмаса - дарҳол 103 рақамини теринг.\nКўз олди қорайиши бир неча дақиқада ўтмаса ҳам, тез ёрдам чақириш керак.\nНима учун у кўз олди қоронғилашади?\nБу саволга дарҳол жавоб беришнинг иложи йўқ. Таъсири кўпинча бир-бирини чақирадиган ўнлаб ёки ҳатто юзлаб турли омиллар мияда қон айланиши билан боғлиқ муаммоларга олиб келиши мумкин. Кўзлар қорайишининг энг кенг тарқалган сабаблари қуйида келтирилади.\nМиядаги артериал қон босимининг пасайиши шундай аталади, у ўтирган ёки ётган жойдан тезда турганда ёки шунчаки узоқ вақт тик ҳолатни сақлаб қолганда пайдо бўлади. Қон тортишиш кучи таъсири остида ошқозон ва оёқларга томон зудлик билан ҳаракатланади ва шунга мос равишда миядан чиқиб кетади.\nОдатда, танамиз бунга дарҳол жавоб қайтаради: юрак тезроқ уришни бошлайди, қон оқими кучаяди ва шу билан бирга томирлар тораяди. Умуман олганда, босим бир неча сония ичида барқарорлашади ва ҳатто соғлом одам буни пайқашга ҳам улгурмайди. Аммо тик турганда босим барқарорлашини секинлаштирадиган омиллар мавжуд. Бу:\nСувсизланиш.Танада намлик етишмовчилиги кучли терлаш билан кечувчи диарея, юқори ҳарорат, қусиш, фаол жисмоний юклама сабабли содир бўлади. Бироз сувсизланиш билан ҳам кўз олди қоронғилашиши мумкин.\nҲаддан ташқари исиш.Иссиқликдан чарчаш - қуёш уриши аломати - томирлар спазмини келтириб чиқаради (бу эса улар мия буйруқларига ўз вақтида жавоб бера олмасликларини ва босимни тенглаштира олмаслигини англатади) ва айнан сувсизланиш билан бирга келади.\nҚондаги шакар даражаси пасайиши.Гипогликемия тўйиб овқатланмаслик, оч қоринга жисмоний меҳнат қилиш ёки мадор қуриши натижасида пайдо бўлиши мумкин.\nКерагидан ортиқ овқатланиш.Баъзи одамларда овқат тановулидан кейин қон босими кескин пасаяди. Бу кўпинча қарияларда учрайди.\nСпиртли ичимликларни ҳаддан ташқари кўп истеъмол қилиш.\nБаъзи дориларни қабул қилиш.Рўйхат кенг: булар диуретиклар, антидепрессантлар, гипертония ва бошқа юрак-қон томир касалликларини даволаш учун дорилар, антипсихотиклар, миорелаксантлар ва бошқалар.\nСигналларнинг асаб толалари бўйлаб тарқалиш тезлигига ва моддалар алмашинуви тезлигига таъсир кўрсатадиган айрим касалликлар.Буларга гормонал касалликлар (диабет, қалқонсимон без касалликлари, менопауза ёки ўспиринлик даврида танадаги кескин гормонал ўзгаришлар), нейропатия ва Паркинсон касаллиги каби асаб тизими бузилиши киради.\nЗаҳарланиш.Шу жумладан маиший ёки ис газидан.\nДенгиз сатҳидан сезиларли баландликда бўлиш.\nБу ҳолатда гап асаб тизимининг баъзи бир қўзғатувчиларга етарлича реакция бермаслиги туфайли келиб чиқадиган ҳолдан тойиш ва ҳушдан кетиш ҳақида бормоқда. Бундай қўзғатувчига дуч келинганда, тана юрак уриши ва қон босимини кескин пасайтириши билан жавоб беради (шунинг учун баъзида вазомотор ҳушдан кетиш нейрокардиоген деб аталади).\nҚўзғатувчилар индивидуалдир, аммо қуйидагилар энг кенг тарқалган.\nКучли ҳиссий стресс.\nУзоқ муддатли стресс.\nҚўрқув.Масалан, имтиҳондан, жазо ёки бошқа жисмоний таъсир олди қўрқуви: стоматолог стулидаги, қон топшириш зарурияти пайтидаги.\nКучли жисмоний юклама.Масалан, кучаниш.\nЮрак-қон томир муаммолари\nБаъзан кўз олди юрак муаммолари туфайли қоронғилашиши мумкин. Агар орган узилишлар билан ишласа, унинг мияга қон юбориши қийинлашади. Мунтазам заифлик, бош айланиши, лойқалашган кўриш қобилияти қуйидагилардан дарак беради:\nюрак клапанлари ишидаги муаммолар.\nКўз олди қоронғилашса, нима қилиш керак?\nБу ушбу ҳолатни қанчалик тез-тез бошдан кечиришингизга боғлиқ. Бир марталик, қисқа муддатли ҳолат - масалан, иш столидан кескин турганда ёки бироз қизиб кетишда - бу хавфсиздир. Агар ўзини ҳис қилиш қўрқувни келтириб чиқарса, шифокорлар оёқларни бироз кўтариб ётишни маслаҳат беришади. Гравитация қонни мия томон тез ҳаракатланишга мажбур қилади, босим нормал ҳолатга келади ва ўзингизни яхши ҳис қиласиз. Ўрнингиздан туришга тайёр бўлгач, уни кескин ҳаракатларсиз ва аста-секин бажаринг.\nАммо агар у кўз олди мунтазам қорайиб турса - кунда, ҳафтада, ойда бир неча марта, стулдан туришга ҳар сафар уринишда ёки айтайлик, энг кичик стрессда - бу имкон қадар тезроқ терапевтга мурожаат қилиш учун сабабдир.\nШифокор сизни текширади, аломатларингиз, одатларингиз ва қандай дориларни қабул қилаётганингиз ҳақида сўрайди. Қон текшируви ва электрокардиограммага зарурат ҳам туғилиши эҳтимоли бор.\nТекширув натижаларига қараб, мутахассис босимнинг кўтарилишидан қандай сақланиш кераклигини тушунтиради. Баъзан турмуш тарзини озгина ўзгартиришнинг ўзи етарли.\nЕтарли миқдорда кўп суюқлик ичинг. Аёллар учун кунига 2,7 литр, эркаклар учун - 3,7 литр. Эътибор беринг, суюқликни нафақат сувдан, балки бошқа ичимликлар - шарбатлар, чой, компотлар ва морслардан, шунингдек, суюқ овқатлардан олиш ҳам мумкин.\nОз-оздан, тез-тез овқатланинг.\nЖисмоний фаол бўлинг. Доимий машқлар қон томирларини яхши ҳолатда сақлашга ва юракни кучайтиришга ёрдам беради.\nВитаминли қўшимчаларини қабул қилинг. Аммо ўзингизнинг хоҳишингизга кўра эмас, балки шифокор билан маслаҳатлашган ҳолда. Кўпинча, темир ва B12 витамин қўшимчалари тавсия қилинади.\nРационингизга озгина кўпроқ туз қўшинг. Аммо, яна такрорлаш лозим, фақатгина терапевт тавсия қилса! Туз қон босимини оширишга ёрдам беради. Бироқ бу соғликка ҳам катта зарар етказиши мумкин. Фақатгина малакали шифокор фойда ва зарар ўртасидаги мувозанатни топишга қодир.\nКомпрессга мўлжалланган пайпоқлар кийинг.\nБошни бироз кўтарган ҳолда ухланг (баланд ёстиқда). Бу эрталаб осонроқ уйғонишга ёрдам беради.\nАгар тест натижаларига кўра терапевт бирор касалликдан шубҳаланса, у сизни тор мутахассис - невропатолог, эндокринолог, кардиологга йўналтиради. Кейинги даволанишни ихтисослашган шифокор тайинлайди.\nНематилла Абдуллаев Наманган вилояти ҳокимининг маслаҳатчиси этиб тайинланди\nDec 10, 2020 78\nНаманганлик уч беморнинг буйрак трансплантацияси амалга...\nНаманганда аёллар чуқурлаштирилган тиббий кўрикдан ўтказилди\nJan 17, 2021 74\nКуну тун ишда, эл ташвишида\nFeb 20, 2021 512\nАхборот хизматлари янги даражага кўтарилади\nApr 2, 2021 26\n«ANAMED»да ноёб жарроҳлик амалиёти ўтказилди\nНаманганда энди беморлар пойтахтга бориб овора бўлишмайди


Дунë, 16 декабр 2016\n29 январ 2020, Тошкент вақти: 06:41\nжума 16 декабр 2016\nЕкатеринбургдаги ўзбеклар Светлаковнинг ESHAKидан норози\n“Урал-Ўзбекистон дўстлик жамияти” раҳбари Обид Туратов россиялик шоумен Сергей Светлаковнинг ESHAK номли ресторани рекламаси олиб ташлаш талаби билан маҳаллий маъмурларга мурожаат қилди. Обид Туратовнинг фикрича, ESHAK ресторани рекламаси "ўзбекларга нисбатан ҳурматсизлик белгисидир". Ўз навбатда актёр Сергей Светлаков ўзбеклар жамияти лидери даъвосини "асоссиз", дея рад этди.\nПортлашлардан Истанбулда 38, Қоҳирада 20 киши нобуд бўлди\nИстанбулдаги Vodafone Arena футбол стадиони яқинида шанба оқшомида амалга оширилган икки портлашда нобуд бўлганлар сони 38 нафарга етди. Ҳужумда яна 166 киши яраланган. Миср пойтахти Қоҳира марказидаги Муқаддас Марк православ ибодатхонасида якшанба куни амалга оширилган портлашдан 20 киши нобуд бўлди, 35 киши яраланди. Портлаш номаълум шахс насроний-коптлар ибодатхонасидаги хоналардан бирига портловчи мослама улоқтиргач содир бўлган.\nАҚШ разведкаси хулосаси: Рус хакерларининг мақсади Трампни сайлаш бўлган\nАҚШ Марказий Разведка Бошқармаси (МРБ) Россия Дональд Трамп ғалаба қилиши учун ўтган ойги сайловга аралашган, дея хулоса қилган. Бу ҳақда 9 декабрда The Washington Post газетаси хабар қилди. The Washington Post мақоласи президент Барак Обама сайлов пайтида юз берган кибер ҳужумни чуқур ўрганишга буйруқ бериши ортидан чиқди.\nҚирғизистонда машҳур санъаткорлар Қуръон ўқиш эстафетасини бошлади\nСўнгги йилларда Қирғизистонда беш маҳал намоз ўқиб, ўз репертуарларида ислом динини тарғиб қилувчи санъаткорлар сони кўпайиб бормоқда. Қирғиз санъаткорлари бир неча кун олдин Қуръон ўқиш эстафетасини ҳам бошлади.


Такрорий сайлов якунлари юзасидан матбуот анжумани ўтказилди — Янгиликлар — Миллий тикланиш\nТакрорий сайлов якунлари юзасидан матбуот анжумани ўтказилди\n12:49, 07 Yan\n“Пойтахт” бизнес марказида Ўзбекистон “Миллий тикланиш” демократик партияси Марказий кенгаши раиси Алишер Қодиров журналист ва блогерлар учун партиянинг яқинда бўлиб ўтган сайловлардаги иштироки якунларига бағишланган матбуот анжумани ўтказди.\n— Олий Мажлис Қонунчилик палатаси ва маҳаллий Кенгашларга бўлиб ўтган биринчи тур сайловларда партиямиз ижобий кўрсаткичга эришди, аммо иккинчи турда биз кутган натижаларга эриша олмадик, — дея гап бошлади партия етакчиси. — Демак, қаердадир хатоликка йўл қўйдик. Энди биринчи навбатда шу хатолар устида ишлаб, эртадан бошлаб бўлажак сайловга тайёргарликни бошлаймиз.\nМаълумки, 22 декабрь куни “Янги Ўзбекистон — янги сайловлар» шиори остида бўлиб ўтган сайловларда Ўзбекистон Республикаси Олий Мажлиси Қонунчилик палатасига сайлов ўтказувчи 125 та сайлов округидан номзодлар Қонунчилик палатаси депутатлигига сайланган деб топилиб, рўйхатга олинганди. Биринчи турда ғолиблар аниқланмагани боис 25 та сайлов округида такрорий овоз бериш белгиланган эди.\nБиринчи тур якунига кўра, Ўзбекистон “Миллий тикланиш” демократик партияси 125 та депутатлик ўрнидан 34 ўринни эгаллаганди. 5 январь куни бўлиб ўтган такрорий овоз беришда партиядан 11 нафар номзод иштирок этди ва уларнинг 2 нафари ғолиб бўлди. Натижада партиямиз Олий Мажлис Қонуничилик палатасида 36 ўринга эга бўлди.\n— Ушбу натижа 2014 йилги сайловлардаги кўрсаткич билан бир хил бўлган бўлса-да, партиямиз бу сафар ижобий натижаларга эришди. Чунки, бу галги сайловларда бешта партия иштирок этди ва улар ўртасида қандай кураш бўлганига барчамиз гувоҳ бўлдик. Энг муҳими, партиямиз парламендаги ўрнини йўқотишларсиз сақлаб қолди, — деди А.Қодиров.\nЎзМТДП халқ депутатлари вилоят, туман ва шаҳар Кенгашларига бу гал 1212 ўринга эга бўлди. Партиянинг 2014 йилдаги кўрсаткичи 1151 ни ташкил қилган эди.\nАлбатта, ушбу ижобий кўрсаткичларга шунчаки эришилгани йўқ. Сайловдан сайловгача бўлган даврда партиянинг юқори органидан тортиб энг қуйи буғинлари бир ғоя остида бирлашиб, кенг кўламли тарғибот-ташвиқот ишлари амалга оширилди. Айниқса, бу борада оммавий ахборот воситалари, ижтимоий тармоқлар ва пиар технологиялар хизматидан кенг ва унумли фойдаланилди. Партия халққа янада яқин бўлди. Электорат билан мустаҳкам алоқа ўрнатилди. Сайловолди дастурида халқ фаравонлиги, юрт тараққиётига қаратилган мақсад ва вазифалар тўла бажаришга эришилди.\nМатбуот анжумани якунида журналистлар ўзларини қизиқтирган саволларига жавоб олдилар.


Яна 18 кишида коронавирус аниқланди. Қайси...\nЖорий йил 24 май соат 16:00 ҳолатига кўра, Ўзбекистонда коронавирус инфекцияси қайд этилганлар сони 3150 (+18) нафарни ташкил қилмоқда. Янги касалланиш ҳолатларининг 5 нафари хориждан келган, яна 4 нафари Карантин марказидаги фуқаролар орасида қайд этилди. Касаллик қолган 9 ҳолатда, жумладан, 8 ҳолатда пойтахтимизда, 1 ҳолатда эса Наманган вилоятида аҳоли орасидан аниқланди. Ҳозирда ушбу беморлар билан мулоқотда бўлган барча фуқаролар белгиланган тартибда қатъий карантинга олинган.


Давлат дастури марра остонасида | Uzbekistan Today\nБош саҳифа / Рукн архиви / Кексаларни эъзозлаш йили / Давлат дастури марра остонасида\nДавлат дастури марра остонасида\n“Кексаларни эъзозлаш йили” Давлат дастури доирасида 26 та “Саховат” ва “Мурувват” интернат уйларида истиқомат қилувчи қарияларни моддий ва маънавий жиҳатдан қўллаб-қувватлаш бўйича чора-тадбирлар комплекси ишлаб чиқилган. Меҳнат ва аҳолини ижтимоий муҳофаза қилиш вазирлигида бу борадаги ишлар қандай олиб борилгани маълум қилинди.\nКексаларга моддий ва маънавий жиҳатдан кўмак беришда “Соғлом авлод учун” жамғармаси ва унинг ҳудудий бўлимлари фаол иштирок этди. Бугунги кунда улар томонидан 772,0 миллион сўм миқдорида ёрдам кўрсатилди. Ушбу маблағларга 6166 та дори-дармонлар қутиси, 5634 та санитар-гигиена воситаси, 457 нафар киши учун кийим-кечак, 1798 та ётоқ чойшаблари тўплами ва 13744 килограмм озиқ-овқат маҳсулотлари харид қилинди.\n“Нуроний” жамғармаси “Ўздонмаҳсулот” АК билан ҳамкорликда 17 миллион сўмга дори-дармонлар сотиб олишда ҳамда интернат-уйларида яшовчи қарияларни мамлакатимиздаги санаторияларда дам олишлари учун йўлланма ҳақини тўлашда кўмак беришди. Масалан, Андижон ва Яккабоғдаги “Саховат” уйларида яшовчи кексалар Фарғона вилоятидаги “Олтиариқ” ва Тошкент вилоятидаги “Тавоқсой” сиҳатгоҳларида дам олишди.\n“Саховат” ва “Мурувват” уйларида яшовчи фуқаролар учун “Маҳалла” жамғармаси томонидан 6690 та ётоқ чойшаб тўпламлари, кийим-кечаклар ва гигиена воситалари сотиб олинди ҳамда уларга 541, 2 миллион сўм миқдорида ҳомийлик кўмаги кўрсатилди.\nШунингдек, Ўзбекистон Касаба уюшмалари федерацияси ҳам фаол ҳомийлар қаторидан жой олди. Уюшма томонидан Наврўз, Хотира ва қадрлаш куни, Мустақиллик куни байрамларига бағишланган маданий-кўнгилочар тадбирлар ташкил этилди. Ушбу мақсадлар йўлида Касаба уюшмалари томонидан 104,9 миллион сўм йўналтирилди.


«Биз уч ой газсиз яшадик» - дейди Бухородаги газ портлаган уйда истиқомат қилувчи аёл - Anhor\nAnhor Все посты «Биз уч ой газсиз яшадик» – дейди Бухородаги газ портлаган уйда истиқомат қилувчи аёл\n«Биз уч ой газсиз яшадик» – дейди Бухородаги газ портлаган уйда истиқомат қилувчи аёл\nБухоро шаҳридаги Ислом Каримов кўчасида қурилаётган кўп қаватли уйда 4 февраль куни юз берган портлашда 12 киши жароҳатланган, жиноий иш қўзғатилган. «Халқ сўзи Online» Республика шошилинч тиббий ёрдам илмий маркази Бухоро филиалида ётган бахтсиз ҳодисадан жабр кўрганлар билан суҳбатлашди.\nМазкур филиал директори ўринбосари Қаҳрамон Каримовнинг маълум қилишича, ушбу воқеа оқибатида жабрланган 12 нафар фуқаро шифохонага зудлик билан олиб келиниб, уларга зарур муолажалар кўрсатилган. Жабрланганларнинг беш нафарига мия чайқалиши ташхиси қўйилган бўлиб, улар ўрта оғир аҳволда. Икки нафари умумий реанимация бўлимида ётибди. Бирининг аҳволи оғирроқ. «Бироқ хавотирга ҳожат йўқ. Зарур муолажалардан сўнг бу беморларимиз ҳам соғайиб, худди кўрмагандек бўлиб кетишад», – дейди шифокор.\n«Кўп қаватли уйда портлаш рўй берган паллада биз шахсий автомашинамизда кетаётгандик. Рулда турмуш ўртоғим эди. У кишига зиён етмади. Аммо машинамиз ойналари чил-парчин бўлиб кетди. Шиша қўлимни кесиб юборди. Ўзим ҳам қўрқиб кетдим. Шифокорларга раҳмат. Қўлларидан келган ёрдамни беришяпти», -дейди беморлардан бири Шаҳло Идиева.\nИжтимоий тармоқларда портлаш рўй берган кўп қаватли уйга ҳали одамлар кўчиб келишмагани ҳақидаги хабарлар пайдо бўлганди. Аммо ҳақиқатда уйда 2020 йилнинг октябрь ойидан буён яшаб келаётган оилалар борлиги маълум бўлди.\n«Ишдан қайтаётиб, синглимнинг икки ёшли боласини боғчадан олгандим, ёнимда қизим ҳам бор эди. Газ келди, дейишганини эшитиб, балиқ қовурмоқчи бўлдим. Қовурганим заҳоти нима рўй берганини англай олмай қолдим. У ёғи нима бўлганини билмайман. Ташқарига чиқиб, усталарга қараб бақирганимни эслай оламан, холос. Тез тиббий ёрдамда мени шу шифохонага олиб келишибди. Қизим соғ-саломат. Синглимнинг боласини сўрасам, ‘Уни онасига топширдим деди’ », — дея қайд этади аёл.\nАёлнинг сўзларига кўра, бу уй учун унинг эгасига 147 миллион сўм тўлагани, яна 23 миллион сўм қарзи борлигини билдирган.\n«Ремонтига пул сарфлаганман. Ўтган йилнинг октябрида шу уйга кўчиб ўтганмиз. Уй эгаси ‘Кўпи билан бир ойда ҳамма шароитни қилиб бераман’, деганди. Аммо уч ойни газсиз ўтказдик. Қишнинг совуқ кунларида ўзимдан нима ўтганини ўзим биламан. Энди уйимиз нима бўлади? Ана шуни ўйлаб, ўйимга етолмаяпман», — деган аёл.\n4 февраль куни Бухоро шаҳрида портлаган уй ноқонуний қурилган ва огоҳлантиришлар инобатга олинмаган, дея маълум қилади Қурилиш вазирлиги. Вазирлик томонидан ўрганиш ишлари олиб борилганда, «WHITE GROUP TRADING» МЧЖ (раҳбари К.М.) томонидан ўзбошимчалик билан мазкур кўп қаватли бинонинг қурилиш ишлари бошлангангани аниқланди.\nБироқ лойиҳа вилоят шаҳарсозлик кенгашида тасдиқланмаган ва ижобий экспертиза хулосаси олинмаган. Шунингдек, Бухоро вилояти Қурилиш соҳасида ҳудудий назорат инспекциясидан қурилиш-монтаж ишларини бошлаш учун рўйхатдан ўтмасдан қурилиш-монтаж ишлари олиб борилган. Шаҳарсозлик ҳужжатларини тўлиқ расмийлаштирмасдан қурилиш ишларини олиб бораётганлиги учун инспекция ходимлари томонидан «WHITE GROUP TRADING» МЧЖ раҳбарига огоҳлантириш ҳам берилган.\nШу билан бирга, тасдиқланган концепция лойиҳасини бузиб, ўзбошимчалик билан қаватлар сонини оширганлиги сабабли ноқонуний қурилаётган қурилмани бартараф қилиш учун Бухоро туманлараро иқтисодий судига даво аризалари киритилган.\nШошилинч хизматлар ягона рақам билан бирлаштирилди\n«Фарзандимни фақат сиз қутқара оласиз» - Саида Мирзиёевага мурожаат


Нуробод, Паст Дарғом тумани иқтисодий судлари тугатилади | Nurobod.uz\nНуробод, Паст Дарғом тумани иқтисодий судлари тугатилади\nСудлар фаолиятини такомиллаштиришга оид Президент фармони қабул қилинди:\n1. Вилоят даражасидаги фуқаролик, жиноят ва иқтисодий судлар бирлаштирилиб, уларнинг негизида судьяларнинг қатъий ихтисослашувини сақлаб қолган ҳолда ягона умумюрисдикция судлари ташкил этилади.\n2. Туман (шаҳар) маъмурий судлари тугатилади. Маъмурий ҳуқуқбузарликлар энди жиноий судларда кўрилади. 199 та туман (шаҳар) маъмурий судлари мақбуллаштирилиб, вилоят марказларида 14 та туманлараро маъмурий суд тузилади.\n3. Энди прокурорлар тарафлар мурожаат қилгандагина суддан ишни ўрганиш учун чақириб олиши мумкин. Фуқаролик ва иқтисодий ишлар кўрилишида прокурорнинг ўз ташаббуси билан қатнашиши чекланади. Прокурор суд жараёнида айбловдан воз кечса, реабилитация асосларига кўра жиноят иши тугатилади.\n4. “Бир суд – бир инстанция” тамойилига ўтилади: суд ишларини назорат тартибида ва бир судда ишларни икки босқичда (биринчи ҳамда апелляция ёки кассация) кўриш амалиётлари тугатилади.\n5. Суд ходимларининг моддий таъминоти 1 январдан тўлиқ давлат бюджетига ўтказилади, уларнинг маоши оширилади.\n6. Олий суд тузилмасида инвестициявий низолар ва рақобатга оид ишлар бўйича алоҳида судлов таркиби тузилади.\n7. Амударё, Нуробод, Бойсун ва Паст Дарғом тумани иқтисодий судлари тугатилади. Янгийўл, Ургут, Сўх, Хатирчи ва Пахтакор туманларида фуқаролик ишлари бўйича судлар; Бўзатов, Тахиатош, Бандихон ва Тупроққалъа туманларида жиноят судлари ташкил этилади.\nжиноят ишлари бўйича Ургут тумани суди судьяси.


Халқ банкида интерактив хизмат турлари кўпаймоқда\nАкциядорлик тижорат Халқ банки томонидан “Банк фаолиятида замонавий ахборот-технологияларни янада кенг жорий этиш, электрон банк хизматлари кўрсатишни кенгайтириш масалалари” мавзусида матбуот анжумани ўтказилди.\nУнда Халқ банки томонидан замонавий технологиялардан фойдаланган ҳолда амалиётга жорий этилган янги хизмат турлари ҳақида батафсил маълумот берилди.\nЖумладан, мижозлар ўз ҳисоб-рақамларини дунёнинг исталган нуқтасидан бошқаришлари мумкин бўлган “Интернет банкинг, ҳисоб-рақамларни мобил алоқа воситасига ўрнатилган махсус дастурий таъминот орқали дунёнинг исталган нуқтасидан бошқариш имконини берувчи— “Корпоратив Мобил банкинг” хизмат турлари таништирилди.\nБундан ташқари, Халқ банкида мижозларга ҳисоб рақам очиш, корпоратив мобил банкнинг ҳамда Интернет банкнинг хизматларидан фойдаланиш мутлақо бепул амалга оширилмоқда.\nШунингдек, Халқ банки томонидан амалиётга жорий этилган “Xalq Mobile” мобил иловасидан доимий фойдаланувчилар сони ортиб бормоқда. Ушбу иловада пластик карталар бўйича картадан картага пул ўтказиш, коммунал тўловлар тўлаш, конверсия амалиётларини бажариш функциялари яратилган.\n- Жорий йилнинг 1 май ҳолатида “Xalq mobile” иловаси ёрдамида коммунал тўловлар бўйича қарийб 700 млн. сўм, конверсия операциялари бўйича 10 млн. АҚШ долларидан ортиқ, картадан картага пул ўтказиш бўйича 1,2 трлн. сўм ва бошқа тўловлар бўйича 1,3 трлн. сўмлик амалиётлар бажарилган, - дейди АТ Халқ банк Ахборот технологиялари департаменти директори Улуғбек Дияров.


Касалланганлар сони 144 167 456\nСоғайганлар сони 122 333 719\nВафот этганлар 3 064 957\nЖами овоз: 1705 та.\nЖами овоз: 28605 та.\n➖ туман (шаҳар) мудофаа ишлари бўйича бўлимлари (МИББ) ҳузурида ҳудудий комиссиялар;\n➖ МИББ ҳузурида ҳамда тенглаштирилган хизмат ўташ кўзда тутилган вазирликлар ва идораларда – тиббий комиссиялар;\n➖ Қорақалпоғистон Республикаси, вилоятлар ва Тошкент шаҳар йиғиш пунктларида ҳарбий-тиббий комиссиялар;\n➖ Мудофаа вазирлиги, ДХХ, ИИВда ҳарбий-тиббий комиссиялар ташкил этилади.\n🔘 Қуйидагиларни тиббий кўрикдан ўтказишни амалга оширувчи комиссиялар таркиби Соғлиқни сақлаш вазирлиги ҳудудий бирлашмалари (органлари) раҳбарларининг тақдимномасига кўра қабул қилинган туман (шаҳар) ҳокимининг қарорлари билан тасдиқланади:\n👉 чақирув участкаларида қайд этилган фуқаролар;\n👉 ҳарбий таълим муассасаларига кираётган фуқаролар;\n👉 Мудофаа ишлари бошқармалари ҳузуридаги чақирилувчиларни ҳарбий-техник мутахассисликлар бўйича тайёрлаш марказларига юборилаётган фуқаролар;\n👉 олий таълим муассасалари ҳузуридаги ҳарбий тайёргарлик бўйича ўқув бўлинмаларига (ҳарбий таълим факультетлари, ҳарбий тайёргарлик ўқув марказлари, ҳарбий кафедралар, цикллар ва курслар) танлаб олинаётган (таҳсил олаётган) фуқаролар;\n👉 ҳарбий йиғинларга чақирилаётган фуқаролар;\n👉 ҳарбий йиғинларни ўтаган фуқаролар;\n👉 Қуролли Кучлар резерви ва захирасидаги фуқаролар.\nКиритилди: 09:19 05.03.2021. Ўқилди: 1811 марта. Фикрлар сони: 0 та.


Эҳтиёт бўлинг – Teligram! Оммавий мессенжернинг зарарли клони тарқалди - Terabayt.Uz\nTelegram мессенжерининг оммавийлиги ҳамда дастурчиларга унинг очиқ кодлари тақдим этилгани яхши, албатта. Дастурчилар ушбу кодлар асосида оригинал Telegram’дан фарқланувчи, қўшимча имкониятларга эга мессенжерлар яратишлари ҳам мумкин. Аммо бундан ёмон ниятда фойдаланувчилар ҳам йўқ эмас-да...\nАхборот хавфсизлиги воситаларини ишлаб чиқишга йўналтирилган Symantec компаниясининг мутахассислари куни кеча Google Play иловалар каталогида Telegram’нинг зиёнкор клонини пайқаб қолишди. Мазкур илованинг тавсифи оригинал мессенжернинг маълумотлари билан айнан бир хил экан. Фарқи эса иккитагина – логотип ранги бошқача ва номланишиям ўзгача эди: фейк-мессенжер Teligram деб аталган.\nКлон-мессенжер оммабоп илованинг янгиланган талқини сифатида ниқобланган экан. Чиндан ҳам у ўзини худди Telegram’дек тутар ва мулоқот қилишга бемалол ярар эди. Фақат унинг чатларида реклама қалқиб чиқиб турарди.\nБу иловада бошқа бирор зиёнкор функция мавжудлигини аниқлашга муваффақ бўлишмади, аммо Google Play аллақачон бу фирибгарлик иловасини блоклаб ташлади.\nЎҚИНГ: Энг хавфли Android-вируслар-4: Faketoken\nКлонлар қирилиб битмаган...\nЛекин бу ҳали ҳаммаси эмас: Symantec мутахассислари масалага чуқурроқ киришга қарор қилишди ва Telegram клонлари яна бор-йўқлигига қизиқишди. Хавотирлар беҳуда эмас экан – шунақаси топилди ва у ҳақиқий зиёнкор кодга эга илова бўлиб чиқди.\nУшбу иккинчи фейк-мессенжер ҳам Telegram’нинг ҳақиқий очиқ кодлари асосида яратилган ва интернет тармоғида org.telegram.messenger номи остида тарқалган экан. Кимдир уни ўз қурилмасига ўрнатиб олса, иловани яратган хакер аллақачон тизимга кириб олган зиёнкор кодларни ишга тушириб юбориши мумкинлиги аниқланди.\nДемак, ўз смартфонингиз ва планшетингизга чет манбалардан илова ўрнатмаганингиз ва унинг хавфсизлиги масаласига жиддийроқ қарашингиз лозим.\n#Telegram #иловалар #хабарлар


Байден: АҚШ Афғонистондаги операцияларни 31 августга қадар тугатади\nҚўшма Штатлар Афғонистондаги барча ҳарбий операцияларни, шу жумладан чет эл фуқаролари ва баъзи афғонларни 31 августга қадар мамлакатдан эвакуация қилишни мақсад қилган.\nОперация давом этмоқда, лекин унинг ўз вақтида бажарилиши Толибон билан ўзаро муносабатларга ҳам боғлиқ. Бу ҳақда сешанба куни Оқ уйда АҚШ президенти Жо Байден маълум қилди.\nАҚШ президенти АҚШ Мудофаа вазирлиги ва Давлат департаментидан АҚШ кучларини Афғонистондан олиб чиқиш билан боғлиқ фавқулодда вазиятлар режасини ишлаб чиқишни сўраганини маълум қилди. «Биз у ерда қанча узоқ турсак, террорчилик ҳужумлари хавфи шунча юқори бўлади», деди Байден.\nАввалроқ, Буюк Британия бош вазири Борис Жонсон G7 музокаралари ҳақида гапирар экан, барча америкалик қўшинларнинг Афғонистонни тарк этиши керак бўлган муддат, эҳтимол, узайтирилмаслигини ва аввалгидек — 31 августда қолишини айтганди.\nБундан олдин агентлик манбаларга таянган ҳолда, президент Байден Америка ҳарбийларини олиб чиқиш муддатини узайтирмасликка қарор қилганини айтган. Бу Пентагоннинг тавсияси эди — АҚШ Мудофаа вазирлиги ўша кундан кейин Кобул аэропортида ҳарбий хизматчилар хавфсизлигини кафолатлай олмаслигини айтди.\nЯъни, катта эҳтимол билан, 31 август Кобул аэропортидан мамлакатда ҳокимиятни қўлга олган Толибондан қочган дипломатлар, чет эл фуқаролари ва афғонларни эвакуация қилишнинг охирги куни бўлади.


Партия ташаббуси – амалда | Ўзбекистон "Адолат" социал-демократик партияси\n2 Июнь, 15:34 • Наманган вилояти, Тадбир, Янгиликлар • 191 марта кўрилди • Комментариев к записи Партия ташаббуси – амалда нет\n“Бор меҳримиз сенга, болажон” – ана шу шиор остида Ўзбекистон “Адолат” социал-демократик партияси Марказий аппарати ташаббуси билан ташкил этилган тадбир мамлакатимизнинг бошқа минтақалари каби Наманган вилоятида ҳам уюшқоқлик билан ўтди. Маълумки, мазкур беғараз донорлик акцияси 1 июнь – Халқаро болаларни ҳимоя қилиш кунига бағишланганди.\nТадбирни бошлашдан олдин партия вилоят кенгашида қисқача йиғилиш бўлиб ўтди. Унда сўзга чиққан “Адолат” СДП Наманган вилоят Кенгаши раиси Исроил Жўраев тиббий-ижтимоий кўмакка муҳтож инсонлар, хусусан, болаларга ёрдам кўрсатиш ҳар бир кишининг виждоний бурчи эканлигини таъкидлади. Айниқса, тиббиёт муассаларида даволанаётган ўғил-қизлар учун етарли миқдорда қон заҳирасини яратиш катта аҳамиятга эга эканлиги ҳаммага аён. Шунинг учун партия фаоллари, депутатлар, туман ва шаҳар кенгашлари ходимлари кичкинтой беморларга ёрдам кўрсатишни ўзларининг шарафли бурчлари деб ҳисоблашлари лозим.\nЎзбекистон “Адолат” СДП Наманган вилоят Кенгаши иш юритувчиси Акбар Мансуров:\n— Халқимизда “Танаси бошқа дард билмас”, деган гап бор. Лекин бир марта хасталикка дучор бўлган инсон беморнинг ҳолатини яхши тушунадиган бўлиб қолади. Шунинг учун биз “адолатчи”лар ушбу акцияда фаол қатнашишга қарор қилдик. Бу билан ёш авлоднинг саломатлигини мустаҳкамлашга муносиб ҳисса қўшамиз, деб ўйлаймиз.\nЧиндан ҳам акция партиядошларимизнинг юқори даражадаги фаоллиги билан ўтди. Соат миллари эрталабки саккизни кўрсатмай турибоқ вилоят кўп тармоқли болалар тиббиёт маркази ҳовлисига ўнлаб кўнгилли қон топширувчилар тўпланишди.\nДарвоқе, кўнгиллиларни тиббиёт марказида ишловчи сафдошларимиз кутиб олишди. Улар орасида шифохонанинг бўлим мудири, халқ депутатлари вилоят кенгашидаги “Адолат” СДП гуруҳи аъзоси, “Эл-юрт ҳурмати” ордени нишондори Иброҳимжон Абдуллаев ҳам бор эди. У қисқа суҳбат асносида шифохона жамоаси ёш авлод саломатлигини мустаҳкамлаш соҳасида олиб бораётган ишлар, бунга шу ердаги БПТ аъзолари қўшаётган салмоқли ҳисса ҳақида гапириб ҳам берди. Партиядошларимиз меҳмонларни марказнинг гемаатология бўлимига кузатиб қўйишди.\nОрадан кўп ўтмай ўзларининг инсоний бурчларини бажариб, партия ташаббусига “лаббай” деб жавоб берган инсонлар бирин-кетин чиқиб келишди. Уларга “Адолат” СДП вилоят Кенгаши номидан самимий миннатдорчилик изҳор этилди.\nПартия ташаббуси – амалда was last modified: Июнь 4th, 2018 by matbuot\n« Суд-ҳуқуқ ислоҳотлари – инсон манфаатларини ҳимоя қилишнинг мустаҳкам ва ишончли кафолати Меҳр ва эъзоз оғушида »


турист - Parstoday\nКайвон шаршараси: Гачсарондаги гўзал туристик жой (фотожамланма)\nапрел 07, 2021 10:16\nГачсарон-Эрон Пресс: Кайвон шаршараси Гачсарон шаҳридан 30 км ғарбда Ҳафт Чашма қишлоғида жойлашган. Эрон Пресс янгиликлар агентлигининг хабарига кўра, ўзининг тоза ва ажойиб табиати билан Когулия ва Боер-Аҳмад вилоятидаги Кайвон шаршараси икки дарёнинг қуйилиш жойида жойлашган.\nЭроннинг Шарқий Озарбайжон вилоятидаги туристик жозибаликлари (фотожамланма)\nмарт 24, 2021 12:53\nҚуйидаги фотожамланмада Эроннинг Шарқий Озарбайжон вилоятидаги туристик жозибаликлари ва тарихий ёдгорликларини томоша қилишингиз мумкин.\nЭроннинг Форс вилоятидаги жозибали туристик жойларидан олинган фотосуратлар (фотожамланма)\nмарт 18, 2021 16:13\nҚуйидаги фотожамланмада Эроннинг Форс вилоятидаги туристик жозибали маконларини томоша қилишингиз мумкин.\nЙўлбарслар сайёҳлар кўз олдида тўсатдан бир-бирига ҳужум қилди (видео)\nЯнвар 24, 2021 12:57\nҲиндистондаги иккита Бегал йўлбарслари сайёҳлар кўз олдида даҳшатли бир-бири билан тўқнашди. Ёш журналистлар клуби филм ва аудио гуруҳи маълумотларига кўра, Ҳиндистоннинг Рожистон вилоятидаги Рантамбур миллий боғидага сайёҳлар Бенгал йўлбарсларининг бир-бири билан тўқнашгунига гувоҳ бўлишди.\nТуркияда комендантлик соати жорий этилди\nЯнвар 01, 2021 09:50\n31 декабр соат 21:00дан 1 январ соат 10:00гача Туркиядаги барча шаҳарларнинг марказий кўча ва майдонларига чиқиш тақиқланади.\nБиржанднинг Боқирон тоғлари бағрида жойлашган Дезг туристик қишлоғи (видео)\nдекабр 15, 2020 16:38\nБиржанд-Эрон Пресс: Дезг туристик қишлоғи Эроннинг шарқида жойлашган Жанубий Хуросон вилоятининг пойтахти Биржанд шаҳридан 5 километр жанубида Боқирон тоғлари бағрида жойлашган бўлиб, куз фаслида рангларнинг камалаги ҳисобланади.\nШавкат Мирзиёев яна бир бор туризм ва спорт соҳаларини ривожлантиришни таъкидлади\nдекабр 10, 2020 14:39\nЎзбекистон президенти коронавирус пандемияси шароитида ёндашувларни қайта кўриб чиқиб, мамлакатнинг туризм салоҳиятини тиклаш ҳамда ривожлантириш чора-тадбирлари муҳокама қилишни таъкидлади.\nсентябр 12, 2020 19:49\nТўрт фасл мамлакати сифатида танилган гўзал Эрон замини кўплаб табиий диққатга сазовор жойларга эга. Шимолнинг серқуёш ўрмонларидан жанубий Эроннинг иссиқ чўлларигача, ғарбнинг ёқимли совуқлиги ва қуруқ иқлимга эга шарқий минтақалар тўрт мавсумни бир вақтнинг ўзида бошдан кечириши мумкин бўлган шароитларни яратган.\nавгуст 20, 2020 16:46\nДунёнинг барча бурчакларида табиатнинг жозибали масканлари мавжуд. Кишини ажаблантирадиган бундай жойлар кўплаб қизиқувчан сайёҳларни ӯзига жалб қилади. Эрон табиатнинг дилкаш манзараларига бой бӯлган мамлакатлардан биридир. Томошабиннинг ақлини шошириб қӯядиган ана шундай масканлардан бири Хузистон вилоятидаги “Ташкуҳ” маскани ҳисобланади.


ФИФА Деле Аллини жазолаши мумкин\n17:30 / 08.09.2017\nФИФА «Тоттенҳэм» ва Англия терма жамоаси ярим ҳимоячиси Деле Алли устидан иш қўзғади.\nАнглия терма жамоасининг Словакияга қарши учрашувида Алли ўрта бармоғини кўрсатган ҳолда, одобсиз ҳаракат қилганди. Трансляция чоғида, бу ҳаракат учрашув ҳакамига қаратилган, деб тахмин қилиниши мумкин эди. Гап шундаги ўша пайтда ҳакам Мартин Шкртелнинг унга ишлатган қўполлигини эътиборсиз қолдирганди.\nАммо ўйиндан кейин Алли бу ҳаракатни ҳакамга эмас, дўсти Кайл Уокерга ҳазил тариқасида кўрсатганини айтди. Терма жамоа мураббийи Гарет Саутгейт ва «Тоттенҳэм» устози Маурисио Почеттино футболчининг бу оддий ҳаракатига жиддий эътибор қаратмаслик кераклигини таъкидлашди.\nАммо BBC нашрининг ёзишича, ФИФА иш юзасидан суриштирув ишларини бошлаб бўлган. Футболчи сентябрь ойи охирларида жазоланиши мумкин.\nЭслатиб ўтамиз, Англия терма жамоаси жаҳон чемпионати саралаш ўйинларини яна икки турдан сўнг якунлайди. 5 октябрь куни Словения, 8 октябрь куни эса Литвага қарши ўйинлар бўлиб ўтади.\n13:42 / 17.05.2018